Μικρές Χαμένες Ατλαντίδες... Γράφει η Κλαίρη Θεοδώρου - Blog Εκδόσεις Ψυχογιός\nΜικρές Χαμένες Ατλαντίδες… Γράφει η Κλαίρη Θεοδώρου\nΜένουμε σπίτι / Μικρές Χαμένες Ατλαντίδες… Γράφει η Κλαίρη Θεοδώρου\nΠόσες και πόσες φορές, αλήθεια, δεν έχουμε διαβάσει σε οπισθόφυλλα βιβλίων για «θαμμένα μυστικά που ξαφνικά αναδύονται στην επιφάνεια»; «Πολυφορεμένο», «κλισέ», «υπερβολή», θα μπορούσε να σκεφτεί κανείς. Τι γίνεται, όμως, όταν η φράση αυτή είναι κυριολεκτική και αντιπροσωπεύει την απόλυτη και άκρως ανατριχιαστική αλήθεια; Την αλήθεια που χαρακτηρίζει όλα τα βυθισμένα χωριά, πολύ περισσότερο όμως το Κάλλιο, που σήμερα, σαράντα χρόνια μετά τη μετατροπή του σε υγρό τάφο, αποφασίζει να μας θυμίσει και πάλι την παρουσία του και να αναδυθεί μέσα από τη λάσπη και τα έγκατα της υγρής του φυλακής;\nΈνα παρόμοιο άρθρο, λίγα χρόνια πριν, είχε αποτελέσει για μένα πηγή έμπνευσης για το βιβλίο μου Η ΑΓΑΠΗ ΠΟΥ ΔΕΝ ΑΚΟΥΣΕΣ. Το Κάλλιο, εξαιτίας της ξηρασίας, είχε ξεπροβάλει για άλλη μια φορά, καθώς η στάθμη του νερού της λίμνης του Μόρνου είχε υποχωρήσει. Ανέκαθεν με γοήτευε η αντίθεση αυτού που «φαίνεται» με αυτό που μπορεί να «κρύβεται» από κάτω, και πάντα, από παιδί ακόμα, όταν αντίκριζα λίμνες σκεφτόμουν τι μπορεί να είναι βυθισμένο στο εσωτερικό τους. Σε χαμένες Ατλαντίδες πήγαινε τότε το μυαλό μου και σίγουρα όχι σε χωριά-φαντάσματα, χωριά που καταδικάστηκαν στον θάνατο, τη λήθη και τη σήψη χωρίς δυνατότητα αναστολής. Για το κοινό καλό, θα πουν πολλοί, καθώς η λίμνη του Μόρνου έδωσε νερό σε όλη την πρωτεύουσα. Στο όνομα του «κοινού καλού» έχουν γίνει τα πιο φρικτά εγκλήματα, θα πούνε άλλοι. Όπως και να ’χει, κάτω από τα σμαραγδένια και λαμπερά νερά της λίμνης του Μόρνου κρύβεται μια υγρή πολιτεία. Και μαζί της, κάπου εκεί στον πυθμένα, βυθισμένα, αλλά όχι ξεχασμένα, ζουν τα όνειρα, οι αναμνήσεις και οι στιγμές των κατοίκων ενός ολόκληρου χωριού. Ενός χωριού με ρίζες και ιστορία πολλών χιλιάδων χρόνων, καθώς εκεί βρισκόταν η αρχαία Καλλίπολις, το ανατολικότερο μέρος της αιτωλικής φυλής των Οφιονέων κατά τον Θουκυδίδη αλλά και σύμφωνα με μαρτυρίες του Παυσανία, που το 1915 μετονομάστηκε από το σλάβικο όνομα Βελούχοβο σε Κάλλιο.\nΠολλές φορές έχω προσπαθήσει να φανταστώ τις τελευταίες μέρες του Καλλίου, όταν το φράγμα ολοκληρώθηκε το 1979 και το χρονικό ενός προαναγγελθέντος θανάτου ήταν πια γεγονός, καθώς η κατάσταση ήταν σίγουρα μη αναστρέψιμη. Γιατί την Πρωτοχρονιά της νέας δεκαετίας, την Πρωτοχρονιά του 1980 δηλαδή, το Κάλλιο θα χανόταν οριστικά και αμετάκλητα κάτω από τόνους νερού. Υπάρχουν μαρτυρίες από τότε που κόβουν την ανάσα. «Κανείς άκουγε κλάματα σε κάθε γωνιά, όπου κι αν στεκόταν. Οι άνθρωποι είχαν χάσει το χαμόγελό τους, είχαν πάρει τις πενιχρές αποζημιώσεις που τους είχε εξασφαλίσει ο κρατικός μηχανισμός και ετοιμάζονταν να εγκαταλείψουν τα σπίτια στα οποία είχαν γεννηθεί τόσο οι ίδιοι όσο και οι πατεράδες τους, να φορτώσουν σε ένα παλιό αγροτικό αυτοκίνητο όπως όπως το βιος τους και να ρίξουν μαύρη πέτρα πίσω τους. Επρόκειτο για έναν ξεριζωμό άνευ προηγουμένου, που όμοιό του είχαν ζήσει κάποιοι μονάχα σε καιρό πολέμου. Κι ας τους είχαν υποσχεθεί τη δημιουργία ενός νέου χωριού λίγα μέτρα μόλις πιο ψηλά, στις όχθες της λίμνης που θα δημιουργούνταν. Τίποτα δεν μπορούσε να απαλύνει τον καημό τους γι’ αυτά που θα χάνονταν, εκείνα που θα έμεναν για πάντα πίσω, καταδικασμένα να σαπίσουν μέσα σε έναν υγρό τάφο.\nΌλο το χωριό παρευρέθηκε στην τελευταία Λειτουργία. Τα καντήλια της συγκεκριμένης εκκλησίας δεν θα άναβαν ποτέ ξανά. Ο πρωινός όρθρος δεν θα ξανακουγόταν εκεί μέσα. Με το που τελείωσε, όλοι μαζί τύλιξαν όλες τις εικόνες σε σεντόνια και τις μετέφεραν ευλαβικά στα μεταφορικά τους μέσα. Φίλησαν με δάκρυα στα μάτια τις τοιχογραφίες, το πάτωμα, τα σκαλιά, έκαναν τον σταυρό τους και έκλεισαν την πόρτα πίσω τους. Δεν θα την ξανάνοιγαν ποτέ!»…\nΜαχαιριά στην καρδιά είναι για τους «παλιούς» η κάθε ανάδυση του χωριού από τον βυθό. Είναι το «σιωπηλό “κατηγορώ”» ενός τόπου που αρνείται να χαθεί. Κι όσοι το αντέχουν, στέκονται τότε στην όχθη και προσπαθούν να ξεχωρίσουν: τα σοκάκια που έπαιξαν σαν παιδιά, τα σπιτικά που στέγασαν τις οικογένειές τους, τον τόπο που κάποτε αποκαλούσαν σπίτι. Πονάει όλο αυτό – και πονάει πολύ. Σαν ένα τραύμα που έχει κακοφορμίσει κι αρνείται να κλείσει. Και μόνη παρηγοριά είναι η σκέψη πως εκεί, κάτω από τα νερά της αδηφάγας λίμνης, θα ξαναβρεθούν κάποτε όλοι.\n«Σε όποιον έρχεται το τέλος του και θα πάει στον άλλο κόσμο, θα πάει εκεί… Ξαναμαζεύεται το χωριό…», λέει ένας ηλικιωμένος κάτοικος με νόημα. Και, κάπως έτσι, η συγγραφική φαντασία παίρνει φωτιά…\n Απόσπασμα από το Η ΑΓΑΠΗ ΠΟΥ ΔΕΝ ΑΚΟΥΣΕΣ.\nΤΟ ΒΙΒΛΙΟ ΑΝΑΦΟΡΑΣ\nΕγκλωβισμένοι σε ένα απόκοσμο σκηνικό, ένα βυθισμένο χωριό-φάντασμα που μετατρέπεται άθελά του σε υγρό τάφο, η Ειρήνη, ο Φίλιππος και όσοι άλλοι εμπλέκονται στη ζωή τους ακροβατούν στην κόψη του ξυραφιού, γίνονται έρμαια των φόβων και των αδυναμιών τους, υποκύπτουν στα πιο κρυφά τους πάθη, αγαπούν, πληγώνουν, σκοτώνουν, θυσιάζουν.\nΚάποιες φορές, ακόμα και τον ίδιο τους τον εαυτό. Γιατί το ερωτικό κάλεσμα κάποιων πλασμάτων είναι σπάνιο, μοναδικό και δυστυχώς αέναα καταδικασμένο να μην ακούγεται ποτέ, να παραμένει χαμένο στο βυθό της μοναξιάς.


apopsis: ΤΑ ΕΧΕΙ ΟΛΑ Ο ΜΠΑΞΕΣ ! Χαρτονομίσματα, κόπρανα σκουλήκια μέχρι που… διακινούσαν και ηρωίνη μέσα σε… ψηφοδέλτια!\nΤΑ ΕΧΕΙ ΟΛΑ Ο ΜΠΑΞΕΣ ! Χαρτονομίσματα, κόπρανα σκουλήκια μέχρι που… διακινούσαν και ηρωίνη μέσα σε… ψηφοδέλτια!\nΔιακινούσαν ηρωίνη μέσα σε… ψηφοδέλτια!\nΜέσα σε… ψηφοδέλτια των πρόσφατων εκλογών έκρυβε τις δόσεις ηρωίνης που διακινούσε στους τοξικομανείς «πελάτες» του, ένα ζευγάρι νεαρών που συνελήφθησαν από αστυνομικούς της Δίωξης Ναρκωτικών στη Ρόδο! Όλες οι ποσότητες που βρέθηκαν στην κατοχή τους, ήταν τυλιγμένες με αυτά.\nΟι αστυνομικοί είχαν πληροφορίες ότι ο 34χρονος άνδρας και η 24χρονη φίλη του έκρυβαν ποσότητες ναρκωτικών στο σπίτι τους στην περιοχή των Αγίων Αποστόλων ουσιών και τις διοχετεύουν στα στέκια χρηστών του νησιού. Άρχισαν να παρακολουθούν διακριτικά το σπίτι τους και, όταν είδαν να βγαίνει ένας 19χρονος, τον υπέβαλαν σε σωματική έρευνα και βρήκαν πάνω του το ψηφοδέλτιο μέσα στο οποίο υπήρχε 0,9 γραμ. ηρωίνης, που ομολόγησε ότι αγόρασε αντί 20 ευρώ από τον 34χρονο.\nΑκολούθησε έρευνα στο σπίτι του ζευγαριού όπου βρέθηκαν ακόμη πέντε αυτοσχέδιες συσκευασίες με 12,1 γραμμάρια ηρωίνης, όλες τυλιγμένες σε ψηφοδέλτια, από τα οποία υπήρχε μια ολόκληρη ντάνα έτοιμη να χρησιμοποιηθεί για την συσκευασία ναρκωτικών! Στην κατοχή της 24χρονης βρέθηκαν και 37 ναρκωτικά χάπια, ενώ 220 ευρώ που είχε στην κατοχή του ο 34χρονος κατασχέθηκαν ως προερχόμενα από τις αγοραπωλησίες ηρωίνης.\nτου Μανώλη Bάια\nΑναρτήθηκε από apopsis στις 1:44 μ.μ.


Τάσο Φίλε μου αγαπημένε, δεν πήρα το σήμα σου την κατάλληλη ώρα… – Παρατηρητής Ερμιονίδας\n«Γιώργο γεράσαμε!» σχολίασε το περασμένο καλοκαίρι, σαν τον επισκέφτηκα στο σπίτι του στο Πόρτο Χέλι, ο Τάσος Στάικος.\nΕίχαμε να βρεθούμε από κοντά κάποια χρόνια και η χαρά μου ήταν μεγάλη σαν τον είδα γερό και κοτσονάτο. «Αλλά, όπως είπε κάποιος φίλος μου, είμαστε τυχεροί γιατί κάποιοι άλλοι δεν πρόλαβαν να γεράσουν», συμπλήρωσε.\nΔυστυχώς, από μέρους μου, δεν πρόλαβα να τον ξαναδώ…\nΣτην Ερμιονίδα, που επέλεξα ως πατρίδα της καρδιάς μου, μπορεί πλέον να μην κατοικώ αλλά έχω κάνει και διατηρώ μερικές πολύ καλές φιλίες, που κράτησαν, ανεξάρτητα αν εγώ έπαψα να είμαι ενεργός δημοσιογράφος. Γιατί ήσαν φιλίες καρδιάς και όχι συμφέροντος.\nΧωρίς να θέλω να πληγώσω κανέναν από τους φίλους μου αυτούς, ο Τάσος κατείχε ανάμεσά τους την πρώτη θέση. Συνεργάτης ανιδιοτελής του ΠΑΡΑΤΗΡΗΤΗ, από τον πρώτο καιρό της παρουσίας του ως μέσο ενημέρωσης και προβολής της Ερμιονίδας, έθεσε στη διάθεση της εφημερίδας την στιβαρή του πένα. Συνεχής και συνεπής η αρθρογραφία του, συνδύαζε τις μνήμες και τις ανθρώπινες ιστορίες με την αγωνία του για το μέλλον και την ανάπτυξη της περιοχής.\nΠολύτιμο το υλικό – κατάθεση ψυχής – που βρίσκεται διάσπαρτο στα φύλλα της εφημερίδας και περιμένει την αποδελτίωση και αξιοποίησή του… Κάποια στιγμή, όπως οφείλω, πρέπει να το συγκεντρώσω σε σώμα.\nΤάσο μου, δεν θέλω να γράψω κάτι παραπάνω. Δεν είναι τη στιγμής. Συγνώμη, μόνο, θέλω να σου ζητήσω που – εγωιστικά- πίστευα πως όποτε σε ψάξω θα σε βρω στο Χελάκι σου, που τόσο αγαπούσες. Δυστυχώς, αν και ήσουνα παλιός Μαρκόνης, δεν πήρα το σήμα σου την κατάλληλη ώρα. Τουλάχιστον για να σου φωνάξω: «Βάστα!»\nΚαλό ταξίδι, φίλε καλέ!\nΗ φωτογραφία είναι από το εξώφυλλο του ΠΑΡΑΤΗΡΗΤΗ (αρ. φ. 393, 18-7-2001), που στις σελίδες 8 & 9 φιλοξενούσε άρθρο του με τον τίτλο:«Να προσέξουμε το Πορτοχέλι».


ΠΛΑΤΗ (ΚΑΝΑΛΟΥΠΟΥ): Β΄ Κατηγορία : 1ος Όμιλος 1η αγωνιστική αποτελεσματα\n1. Α.Ο. ΔΙΑΒΟΛΙΤΣΙΟΥ - Α.Σ. ΑΝΔΡΟΥΣΑΣ ΔΩΡΙΟΥ Σάββατο 01/10/11 16:30 ΠΛΕΜΜΕΝΟΠΟΥΛΟΣ Σ., ΚΑΡΑΠΙΠΕΡΗΣ Δ., ΣΩΤΗΡΟΠΟΥΛΟΣ Κ. 2-1\n2. ΑΕ ΚΥΠΑΡΙΣ-ΗΡΑΚΛΗΣ - ΑΟΕΣΩΜ ΚΑΛΑΜΑΤΑΣ ΚΥΠΑΡΙΣΣΙΑΣ Σάββατο 01/10/11 16:30 ΖΑΡΑΚΟΒΙΤΗΣ Ε., ΞΗΡΟΚΩΣΤΑΣ Κ., ΤΣΟΥΚΑΛΗ Α. 2-1\n3. ΝΙΚΗ ΠΛΑΤΗΣ - Α.Ο. ΠΑΤΙΣΤΑ ΦΙΛΙΑΤΡΩΝ Σάββατο 01/10/11 16:30 ΣΚΟΡΔΟΣ Η., ΑΝΤΩΝΟΠΟΥΛΟΣ Κ., ΚΟΥΤΣΑΝΑΣΤΑΣΗΣ Ι. 2-1\n4. ΑΣΤ. ΜΙΚΡΟΜΑΝΗΣ - ΠΑΝΙΩΝΙΟΣ ΚΑΛ/ΤΑΣ ΜΙΚΡΟΜΑΝΗΣ Κυριακή 02/10/11 16:30 ΝΙΚΑΣ Δ., ΚΑΡΑΠΙΠΕΡΗΣ Δ., ΡΟΒΟΛΗΣ Γ. 1-2\n5. Α.Σ. ΜΑΝΕΣΙ - ΠΑΟ ΚΑΛΟΥ ΝΕΡΟΥ ΜΑΝΕΣΙ Κυριακή 02/10/11 16:30 ΛΑΜΙΑΣ Σ., ΑΡΓΥΡΟΠΟΥΛΟΥ Ε., ΜΠΟΥΝΑ Ε. 2-1\n6. ΑΣΤΕΡΑΣ ΒΑΛΥΡΑΣ - Α.Ο. ΔΩΡΙΟΥ ΒΑΛΥΡΑΣ Κυριακή 02/10/11 16:30 ΝΙΚΟΛΟΠΟΥΛΟΣ Η., ΤΟΥΡΛΟΜΟΥΣΗΣ Ν., ΛΟΥΚΑΣ Ι. 0-3\n7. ΑΠΣ ΑΡΙΣ - ΑΤΡΟΜΗΤΟΣ ΠΛΑΤΥ ΔΗΜΟΤΙΚΟ "ΠΑΝΑΓΙΩΤΗΣ ΜΠΑΧΡΑΜΗΣ Κυριακή 02/10/11 19:00 ΣΕΡΕΜΕΤΗΣ Π., ΤΣΑΟΥΣΗ Σ., ΤΣΙΛΙΚΑΣ Ι. 1-2


ασύρματα PERRY, ΑΣΥΡΜΑΤΑ PERRY, ΦΥΣΙΚΟ ΑΕΡΙΟ, ΘΕΡΜΑΝΣΗ, ΚΛΙΜΑΤΙΣΜΟΣ, ΛΕΒΗΤΑΣ, ΚΑΥΣΤΗΡΑΣ\nΑΣΥΡΜΑΤΑ ΣΥΣΤΗΜΑΤΑ ΕΛΕΓΧΟΥ ΘΕΡΜΟΚΡΑΣΙΩΝ\nTE TX03: (πομπός)\nΑσύρματος ηλεκτρονικός θερμοστάτης χειμώνα θέρους, με μπαταρία. Νέα συχνότητα λειτουργίας 868 ΜΗz όπου εναρμονίζεται με τις νέες οδηγίες της Ευρωπαϊκής Ένωσης περί συχνότητας λειτουργίας αυτού του είδους συσκευών, εμβέλειας έως 120 μέτρα ανοικτού χώρου, ή 30 μέτρα μέσω παρεμβαλλόμενων τοιχωμάτων.\nRX01 / P: (δέκτης)\nΔέκτης του TETX03 μίας ζώνης 3Α / 250V . Λειτουργεί στην ίδια συχνότητα (868ΜΗz), με λυχνίες ένδειξης έντασης του ληφθέντος σήματος, LED λειτουργίας ρελέ, LED τροφοδοσίας και πλήκτρο για τον συντονισμό της.\nRX02 / P: (δέκτης)\nΔέκτης του TETX03 δύο +1 ζωνών, 3Α / 250V . Λειτουργεί στην ίδια συχνότητα (868ΜΗz), με λυχνίες ένδειξης έντασης του ληφθέντος σήματος, LED λειτουργίας ρελέ, LED τροφοδοσίας και πλήκτρα για τον συντονισμό της.\nRX08 / P: (δέκτης)\nΔέκτης του TETX08 οκτώ +1 ζωνών, 3Α / 250V . Λειτουργεί στην ίδια συχνότητα (868ΜΗz), με λυχνίες ένδειξης έντασης του ληφθέντος σήματος, LED λειτουργίας ρελέ, LED τροφοδοσίας και πλήκτρα για τον συντονισμό της.\nCRTX 001: (πομπός)\nΑσύρματος χρονοθερμοστάτης μπαταρίας εβδομαδιαίου προγράμματος. Νέα συχνότητα λειτουργίας 868 ΜΗz όπου εναρμονίζεται με τις νέες οδηγίες της Ευρωπαϊκής Ένωσης περί συχνότητας λειτουργίας αυτού του είδους συσκευών, εμβέλειας έως 120 μέτρα ανοικτού χώρου, ή 30 μέτρα μέσω παρεμβαλλόμενων τοιχωμάτων.\nΗ ασύρματη βαλβίδα σωμάτων, τροφοδοτούμενη από μπαταρία, δέχεται τις εντολές από τον θερμοστάτη/ πομπό ή χρονοθερμοστάτη.\nΈνας θερμοστάτης μπορεί επίσης να ελέγξει περισσότερες από μία ασύρματες βαλβίδες\nΔέκτης για τον λέβητα 60x60mm, 5A ρελέ 230V\nκουτί BC 08/230 ή BC 08/24 με 8+1 ρελέ\nΔέκτες πολλαπλών ζωνών (έως 8 εξόδων) που συνδέονται σειριακά με το κουτί των ρελέ και στη συνέχεια με βάνες ζωνών ή θερμοστατικές κεφαλές


Οι μάσκες πέφτουν: Όλα στο σφυρί !\nΌλα στο σφυρί !\nΜε την πρώτη ομάδα ιδιωτικοποιήσεων να υπολογίζεται ότι θα ολοκληρωθούν μέσα στους επόμενους μήνες, το ΤΑΙΠΕΔ, έχοντας τις… «ευλογίες» της κυβέρνησης, δρομολογεί τις διαδικασίες για τη «νέα γενιά» της αξιοποίησης κρατικών περιουσιακών στοιχείων αξίας δισεκατομμυρίων ευρώ.\nΟι υποψήφιοι αγοραστές ήδη φλερτάρουν με τα «ασημικά», περιφερειακά αεροδρόμια, μαρίνες, ακίνητα εσωτερικού και εξωτερικού, ολυμπιακές εγκαταστάσεις, ευελπιστώντας να τα εξαγοράσουν αντί πινακίου φακής…\nΤην Τρίτη θα ανοίξουν οι δεσμευτικές προσφορές των ενδιαφερόμενων επενδυτών για τον ΟΛΠ, με τις\nπληροφορίες να αναφέρουν ότι φάκελο κατέθεσε μόνο η Cosco.\nΤίμημα που αναμένεται «αρκούντως καλό», όπως\nαναφέρουν ναυτιλιακοί κύκλοι.\nΤο ΤΑΙΠΕΔ δρομολογεί τις διαδικασίες για τη «νέα γενιά» της αξιοποίησης κρατικών περιουσιακών στοιχείων αξίας δισεκατομμυρίων ευρώΤο πρώην Σανατόριο Μάνα βρίσκεται σε ένα μοναδικό φυσικό περιβάλλον στο ελατόδασος του Μαινάλου, πολύ κοντά στον δρόμο που συνδέει τη Βυτίνα με τη Δημητσάνα, και απέχει από την Αθήνα περίπου 200 χλμ. Το Σανατόριο είναι κτισμένο με ντόπια γκρίζα ασβεστολιθική πέτρα. Το κτίριο περιλαμβάνει υπόγειο 500 τ.μ., ισόγειο 660 τ.μ. και δύο ορόφους από 660 τ.μ. έκαστος – σύνολο περίπου 2.500 τ.μ. Άλλα χαρακτηριστικά του είναι οι νεοκλασικές επιρροές, που εμφανίζονται σε κτίρια της αντίστοιχης περιόδου τόσο σε παραδοσιακούς οικισμούς όσο και στην Τρίπολη.\nΗ Villa de Vecchi, πάλι, είναι ένα ιστορικό διώροφο κτίσμα που κατασκευάστηκε από τις ιταλικές αρχές κατοχής, συνολικής επιφάνειας 757 τ.μ. και μοναδικής αρχιτεκτονικής αξίας. Βρίσκεται σε μια περιοχή ιδιαιτέρου φυσικού κάλλους, η οποία αποτελεί διάσημο τουριστικό προορισμό καθ’ όλη τη διάρκεια του έτους.\nCastello Bibelli: Από τον Ιταλό ναύαρχο Μιμπέλι… στο ΤΑΙΠΕΔ\nΠρόκειται για γηπεδική έκταση περίπου 735 στρ. στην περιοχή Σάνη του Δήμου Κασσάνδρας. Το ακίνητο απέχει περίπου 90 χλμ. από το κέντρο της Θεσσαλονίκης και 75 χλμ. από το Διεθνή Αερολιμένα «Μακεδονία», είναι δε εύκολα προσβάσιμο είτε οδικώς είτε ακτοπλοϊκώς, μέσω του λιμένα της ξενοδοχειακής μονάδας «Sani Resort», που απέχει 150 μ. από το δυτικό όριο του ακινήτου, καθώς και αεροπορικώς και σιδηροδρομικώς μέσω των υποδομών της πόλης της Θεσσαλονίκης. Το ακίνητο είναι κατάλληλο για δημιουργία γηπέδου γκολφ 18 οπών, διεθνών προδιαγραφών, με συμπληρωματικούς χώρους προπόνησης και υποστηρικτικές εγκαταστάσεις, καθώς και πολυτελούς ξενοδοχειακής μονάδας και εξοχικών κατοικιών.\nΠρόκειται για ακίνητο περίπου 132.483 τ.μ., που προσφέρεται για την ανάπτυξη ενός συγκροτήματος\nκατοικιών που περιλαμβάνει κύριες και παραθεριστικές κατοικίες, αλλά και υποστήριξη από εμπορικά καταστήματα. Ο επενδυτής θα μπορούσε να αξιοποιήσει μέχρι και 30.000 τ.μ. δομήσιμης επιφάνειας.\nΠρόκειται για ακίνητο επιφάνειας 170 στρ., αποτελούμενο από δύο εκτάσεις που χωρίζονται\nαπό δρόμο, και το οποίο ενδείκνυται για ανάπτυξη πολυτελούς ξενοδοχειακού συμπλέγματος ή θερέτρου.\nΔίπλα στη θάλασσα, το εν λόγω ακίνητο αντικρίζει απευθείας την Ύδρα, η οποία συνδέεται με την Ερμιόνη μέσω τακτικών και συχνών δρομολογίων φέρι μποτ, αλλά και μέσω θαλάσσιων ταξί. Μικρή απόσταση χωρίζει το ίδιο ακίνητο και από την Αρχαία Επίδαυρο, με το διάσημο ελληνιστικό θέατρό της – έναν από τους πλέον δημοφιλείς αρχαιολογικούς προορισμούς της χώρας.\nΤο πρώτο βρίσκεται στο ιστορικό κέντρο της Ρώμης και λειτουργούσε μέχρι το 2007 ως ξενοδοχείο. Έχει ισόγειο και πέντε ορόφους, ενώ το μεικτό εμβαδόν του είναι 1.600 τ.μ.\nΤο δεύτερο βρίσκεται στη Λιουμπλιάνα, σε μια περιοχή με αρκετές πρεσβείες (μεταξύ των οποίων και η πρεσβεία των ΗΠΑ) αλλά και το διάσημο πάρκο Τίβολι. Είναι διώροφο και το μεικτό εμβαδόν του είναι 1.215 τ.μ.\nΤο τρίτο κτίριο βρίσκεται στην κεντρική λεωφόρο πρωτεύουσας της Νοτίου Αφρικής, της Πρετόριας. Είναι διώροφο με εμβαδόν 350 τ.μ., ενώ διαθέτει και βοηθητικό κτίριο 50 τ.μ.


ΑΡΧΙΚΗ - Παρασκευόπουλος Δημήτρης\n210 38 21 073\n210 38 09 047\nΛεωφόρος Αλεξάνδρας 83, 3ος όροφος, Τ.Κ.: 11474, Αθήνα\nΤο γραφείο μας δραστηριοποιείται\nστο νομικό χώρο από το 1975\nΔΗΜΗΤΡΙΟΣ ΠΑΡΑΣΚΕΥΟΠΟΥΛΟΣ ΚΟΛΛΙΑΣ & ΣΥΝΕΡΓΑΤΕΣ\nΠαρασκευόπουλος - Kόλλιας & Συνεργάτες\nΤο Δικηγορικό γραφείο Δημήτριος Παρασκευόπουλος-Κόλλιας και συνεργάτες δραστηριοποιείται στο νομικό χώρο από το 1975 με έδρα την Αθήνα και ειδικεύεται με μεγάλη πείρα στο ποινικό δίκαιο, το αστικό δίκαιο, το εμπορικό δίκαιο, το εργατικό δίκαιο, το δίκαιο των αλλοδαπών και το διοικητικό δίκαιο.\nΤο γραφείο στελεχώνεται από εξειδικευμένο ανθρώπινο δυναμικό, το οποίο επικεντρώνεται στις ιδιαίτερες απαιτήσεις κάθε υπόθεσης.\nΣτόχος του γραφείου μας είναι η επιτυχία. Οι εξειδικευμένοι συνεργάτες και η ομαδική εργασία προς το καλύτερο δυνατό αποτέλεσμα, η άριστη εκπροσώπηση και οι ειδικευμένες νομικές παροχές μας, συντελούν στην επίτευξη του στόχου μας.\nΑντιπροσωπεύουμε τους εντολείς μας σε κάθε στάδιο της ποινικής διαδικασίας, στις εισαγγελικές, ανακριτικές και δικαστικές αρχές.\nΤο δικηγορικό μας γραφείο αναλαμβάνει υποθέσεις σε όλη την Ελλάδα αλλά και στο εξωτερικό.\nΓια την πληρέστερη υποστήριξη των υποθέσεων των εντολέων μας συνεργαζόμαστε, όπου αυτό κριθεί απαραίτητο, με εξειδικευμένους επιστήμονες όπως π.χ. συμβολαιογράφους, λογιστές, πληροφορικούς, μηχανικούς, τοπογράφους, γεωπόνους, μεταφραστές.\nΕιδικευόμαστε στο χώρο του ποινικού δικαίου από το 1975.\nΑπευθύνεται στην επίλυση υποθέσεων ιδιωτών.\nΈχει ως αντικείμενο εμπορικές συναλλαγές και εμπόρους.\nΡυθμίζει την κοινωνική σχέση εξαρτημένης εργασίας.\n- Απόφοιτος της Νομικής Σχολής του Εθνικού και Καποδιστριακού Πανεπιστημίου Αθηνών\n- Διπλωματούχος του Μεταπτυχιακού Ποινικού δικαίου και Ποινικής δικονομίας.\n- Έχει ειδικευθεί σε υποθέσεις Ποινικού δικαίου έχοντας λάβει αντίστοιχη εκπαίδευση.\n- Δικηγόρος Παρ’Αρείω Πάγω Mέλος του Δικηγορικού Συλλόγου Αθηνών\n- Μέλος στην Ένωση Ελλήνων ποινικολόγων.\nΔημήτριος ΠαρασκευόπουλοςΙδρυτής του δικηγορικού γραφείου από το 1975\n- Απόφοιτη της Νομικής Σχολής του Εθνικού και Καποδιστριακού Πανεπιστημίου Αθηνών.\n- Μέλος του Δικηγορικού Συλλόγου Αθηνών από το 2010.\n- Δικηγόρος Παρ’ Αρείω Πάγω.\n- Απόφοιτος της Νομικής Σχολής του Εθνικού και Καποδιστριακού Πανεπιστημίου Αθηνών.\n- Κάτοχος Μεταπτυχιακού τίτλου του Φορολογικού Δικαίου.\n- Απόφοιτη της Νομικής Σχολής του πανεπιστημίου της Σορβόννης στο Παρίσι.\n- Ασκούμενη δικηγόρος.\nΈβελυν Παρασκευοπούλου Κόλλια\nΔΙΚΗΓΟΡΙΚΟ ΓΡΑΦΕΙΟ | ΔΗΜΗΤΡΙΟΣ ΠΑΡΑΣΚΕΥΟΠΟΥΛΟΣ ΚΟΛΛΙΑΣ & ΣΥΝΕΡΓΑΤΕΣ


Βούτσιτς: Μέχρι το τέλος του 2021 το Sputnik-V θα παράγεται και στη Σερβία - BUSINESS BLOG NEWS\nΜε επίσημα στοιχεία μέχρι σήμερα έχουν εμβολιαστεί 537.283 πολίτες εκ των οποίων οι 20.683 έλαβαν ήδη και την δεύτερη δόση.\nΗ πρωθυπουργός της Σερβίας 'Ανα Μπρνάμπιτς, σε συνέντευξη της στην δημόσια τηλεόραση (RTS) ανέφερε ότι η χώρα παρέλαβε συνολικά μέχρι σήμερα 1.170.000 δόσεις διαφόρων εμβολίων για τον κορονοϊό. Σημειώνεται ότι μέχρι σήμερα η Σερβία παρέλαβε ένα εκατομμύριο δόσεις του κινέζικου εμβολίου Sinopharm, 42.400 δόσεις του ρωσικού Sputnik-V και περίπου 128.000 δόσεις του εμβολίου Pfizer-Biontech. Την ερχόμενη εβδομάδα αναμένεται να φτάσουν 200.000 δόσεις του Sputnik-V, 500.000 δόσεις του κινέζικού Sinopharm και μία μεγάλη παρτίδα του εμβολίου των Pfizer-Biontech. Συνολικά η Σερβία έχει προπληρώσει 6,5 εκατομμύρια δόσεις από τα οχτώ εκατομμύρια που παρήγγειλε από τέσσερεις εταιρίες.


ΟΗΕ και Ευρωπαίοι ηγέτες και υπουργοί καταδικάζουν την επίθεση στη Στοκχόλμη – 24ωρο\nΟΗΕ και Ευρωπαίοι ηγέτες και υπουργοί καταδικάζουν την επίθεση στη Στοκχόλμη\nΟ Γενικός Γραμματέας του ΟΗΕ, Αντόνιο Γκουτέρες, καταδίκασε την επίθεση που διαπράχθηκε με ένα φορτηγό στο κέντρο της πρωτεύουσας της Σουηδίας, η οποία είχε ώς αποτέλεσμα πολλοί πολίτες να χάσουν τη ζωή τους και να τραυματιστούν.\nΗ Ευρωπαϊκή Ένωση και ηγέτες κρατών-μελών της εξέφρασαν την υποστήριξη και την αλληλεγγύη τους στη Σουηδία έπειτα από την επίθεση στη Στοκχόλμη, που κατά τον πρωθυπουργό Στέφαν Λεβέν μοιάζει να ήταν μια τρομοκρατική ενέργεια.\n«Μια επίθεση εναντίον κάθε κράτους-μέλους μας είναι μια επίθεση εναντίον όλων μας», ανέφερε ο πρόεδρος της Ευρωπαϊκής Επιτροπής Ζαν-Κλοντ Γιούνκερ.\n«Μια από τις πιο ζωηρές και πολύχρωμες πόλεις της Ευρώπης μοιάζει να επλήγη από αυτούς που θέλουν να τη βλάψουν, όπως και τον ίδιο και τον τρόπο ζωής μας. Στεκόμαστε αλληλέγγυοι στο πλευρό του σουηδικού λαού και των αρχών της Σουηδίας οι οποίες μπορούν να υπολογίζουν στην Ευρωπαϊκή Επιτροπή για όποια υποστήριξη μπορούμε να προσφέρουμε», πρόσθεσε.\n«Η καρδιά μου είναι στη Στοκχόλμη αυτό το απόγευμα», έγραψε στον ιστότοπο κοινωνικής δικτύωσης Twitter ο Ντόναλντ Τουσκ, ο πρόεδρος του Ευρωπαϊκού Συμβουλίου. «Οι σκέψεις μου βρίσκονται στα θύματα αυτής της φρικτής επίθεσης, στους οικείους και τους φίλους τους».\nΟ πρόεδρος της Γαλλίας Φρανσουά Ολάντ εξέφρασε τη φρίκη και την αγανάκτησή του για την επίθεση. «Η Γαλλία εκφράζει τη συμπάθεια και την αλληλεγγύη της στις οικογένειες των θυμάτων και όλους τους Σουηδούς»\nΟ υπουργός Εξωτερικών της Δανίας Άντερς Σάμουελσεν εξέφρασε τη θλίψη του και κάλεσε να υπάρξει περισσότερη συνεργασία μεταξύ των ευρωπαϊκών χωρών για να προλαμβάνονται τρομοκρατικές ενέργειες.\n«Είναι φρικτό το ότι πληροφορηθήκαμε αυτή την τρομοκρατική επίθεση. Πρέπει να καταπολεμήσουμε την τρομοκρατία που εκδηλώνεται στην Ευρώπη», σημείωσε.\n«Και ένα πράγμα που μπορούμε να κάνουμε είναι να συνεργαζόμαστε ακόμη πιο στενά στην ανταλλαγή δεδομένων, πληροφοριών για τους τρομοκρατικούς πυρήνες ή τους τρομοκράτες», πρόσθεσε.


Λάφυρο και την ΕΥΠ θέλει ο Πάνος Καμμένος\nΑυγενάκης: Τσίπρας και Καμμένος θα λογοδοτήσουν\nΟι τρικλοποδιές στην Κατεχάκη, η βεντέτα µε τον Ρουµπάτη και το απωθηµένο µε τις µυστικές υπηρεσίες.\nΤα όσα αρνητικά εκτόξευσε προ ηµερών ο κ. Π. Καµµένος κατά της Ε.Ε. και του ΝΑΤΟ σε οµιλία του, στη διάρκεια συνεδρίου που οργάνωσε το ΓΕΕΘΑ, αποτελούν έναν πολιτικό παραλογισµό του ιδιόρρυθµου υπουργού Εθνικής Αµυνας, που δεν χρειάζεται ιδιαίτερη ανάλυση. Εκτός και αν τα όσα είπε τελούσαν υπό την έγκριση του πρωθυπουργού, Αλ. Τσίπρα, οπότε θεωρητικώς υπάρχει «θέµα». Αλλά τα επιθετικά σχόλια και τα «επιχειρήµατα» του Π. Καµµένου σχετικά µε τον τρόπο λειτουργίας της Εθνικής Υπηρεσίας Πληροφοριών έχουν ιδιαίτερη σηµασία, διότι ξεπερνούν τα όρια της βαθιάς αντιπάθειας που, ως γνωστόν, τρέφει προς το πρόσωπο του διοικητή της ΕΥΠ, Γιάννη Ρουµπάτη.\nΔεν συνεννοούνται μεταξύ τους: Αρνήθηκε ο Τόσκας βοήθεια από Καμμενο;\n«Τροχιοδεικτικά πυρά» από Μαξίμου σε Καμμένο για το συμβάν στη Ρω\nΑποχαιρέτησε τους στρατηγούς στο Πεντάγωνο ο Καμμένος\nΗ δηµόσια αναφορά του υπουργού στο ότι αυτή η Υπηρεσία αρνείται να «µοιραστεί» µαζί του τις πληροφορίες της για το οργανωµένο έγκληµα και την τροµοκρατία προδίδει την προσωπική πρόθεσή του να αναµείξει τις Ενοπλες ∆υνάµεις µε έναν σηµαντικό τοµέα της εσωτερικής ασφάλειας της χώρας, η οποία βρίσκεται στην αρµοδιότητα του υπουργείου Προστασίας του Πολίτη και υπό την προσωπική εποπτεία του εκάστοτε πρωθυπουργού. Η ΕΥΠ δεν αναφέρεται στον υπουργό Εθνικής Αµυνας. Και αν ο κ. Καµµένος ήθελε το 2015 να «έχει» αυτός το υπουργείο, στο µέγαρο της Λεωφόρου Κατεχάκη η διάψευση της επιθυµίας του εκείνης δεν είναι δυνατόν να προκαλεί φασαρίες στον ευαίσθητο τοµέα των Πληροφοριών. Κι όµως, αυτό συµβαίνει. Ο Π. Καµµένος θεωρεί, λοιπόν, κατά παράβαση της συνταγµατικής τάξης της χώρας, ότι η στρατιωτική ηγεσία πρέπει να έχει γνώση θεµάτων εσωτερικής τάξης, άρα και δικές της εκτιµήσεις και συνεργασίες µε την ΕΥΠ ακόµα και για το... οργανωµένο έγκληµα. Θέλει να έχουν, ο ίδιος και οι στρατιωτικοί συνεργάτες του στο Πεντάγωνο, «ενηµέρωση» για τα στοιχεία που οι υπηρεσίες και η διοίκηση της ΕΥΠ συγκεντρώνουν αρµοδίως, επεξεργάζονται και διαβιβάζουν στους πολιτικούς προϊσταµένους τους, στους οποίους, όµως, δεν ανήκει ο ΥΠΕΘΑ, Πάνος Καµµένος.\nΜε λίγα λόγια, ο υπουργός Εθνικής Αµυνας στέκει αντίθετος προς το δόγµα της Μεταπολίτευσης «ο στρατός στους στρατώνες», που, µετά την οδυνηρή εµπειρία της στρατιωτικής χούντας, όρισε καθαρά και απόλυτα τη θέση των Ενόπλων ∆υνάµεων στο πολίτευµα της δηµοκρατίας. Καταργήθηκε οριστικά η ανάµειξη των Ε.∆. σε υποθέσεις εσωτερικής ασφάλειας. Σχετικά µε την ΕΥΠ, προκύπτει από το ρεπορτάζ ότι είναι γνωστό και στον πρωθυπουργό πως πράγµατι ο κ. Ρουµπάτης, επί των ηµερών του, έκλεισε ορισµένες «τρύπες», που ενδεχοµένως ο Π. Καµµένος θα ήθελε να µένουν «ανοικτές».\nΟµως, ουδέποτε -κατά τις ίδιες πηγές- µεταφέρθηκαν µε οποιονδήποτε τρόπο προς τον διοικητή της ΕΥΠ «παράπονα» για έλλειψη πληροφοριών από την ηγεσία των Ενόπλων ∆υνάµεων. Αλλωστε, οι Ε.∆. έχουν τη δική τους υπηρεσία στρατιωτικών πληροφοριών. Γι’ αυτό και ποτέ δεν απαίτησαν να έχουν εξασφαλισµένο «µερίδιο» Πληροφοριών από την ΕΥΠ, όπως το θέλει ο σηµερινός υπουργός Εθνικής Αµυνας. Οπως λέγεται, λοιπόν, στα κυβερνητικά παρασκήνια, σε κανέναν βαθµό δεν συµµερίζεται σήµερα την περί πληροφοριών άποψη του κ. Πάνου Καµµένου η ηγεσία των Ενόπλων ∆υνάµεων. Ούτε και «ενθουσίασε», µαθαίνουµε, η οµιλία του ΥΠΕΘΑ τον πρωθυπουργό, ο οποίος ελπίζει να απαλλαγεί από αυτόν, αφού άλλωστε «δεν είναι χρήσιµος πια».\nΟ κ. Τσίπρας άργησε ίσως να καταλάβει ότι ο αγαπητός του «µπούλης», ο κ. Καµµένος, έχει µια προσωπική αδυναµία στις κρατικές πληροφορίες, στα «µυστήρια» και σε ζητήµατα εγχώριας τροµοκρατίας, δίπλα στην άλλη ροπή του, προς την εξωτερική πολιτική. Οµως, και στρατιωτικοί και διπλωµάτες συµφωνούν σήµερα πως, όταν ένας υπουργός Αµυνας της Ελλάδας «τα ρίχνει» δηµοσίως στο ΝΑΤΟ και στην Ευρωπαϊκή Ενωση, δικαίως ο ευρω-ατλαντικός παράγων δυσκολεύεται να ερµηνεύσει κάποιες ιδιαιτερότητες της «ελληνικής περίπτωσης». Η παραµονή του κ. Καµµένου στον κυβερνητικό συνεταιρισµό µόνο προβλήµατα δηµιουργεί και κανείς στο Μέγαρο Μαξίµου δεν διαφωνεί µε αυτό σήµερα.\nΟι κατά καιρούς «ενθουσιώδεις» ρητορείες του σε ελληνοτουρκικά ζητήµατα, οι άκαιρες και εκτός αρµοδιοτήτων «παρεµβάσεις» του σε θέµατα εξωτερικής πολιτικής, που προκαλούν απορίες σε Συµµάχους και στην Ουάσινγκτον, οι θολές απόψεις του για την πολιτική της Ρωσίας στα Βαλκάνια, και ειδικότερα στο «Μακεδονικό», καθώς και η χρόνια αντιπάθειά του προς τη διοίκηση της ΕΥΠ, µια εµµονή που τώρα βρίσκεται σε παρόξυνση, προκαλούν δυνατούς πονοκεφάλους στον Αλέξη Τσίπρα. Ετσι σήµερα, σύµφωνα µε δηµοσιογραφικές πληροφορίες, ο πρωθυπουργός δέχεται ισχυρές πιέσεις από συνεργάτες του για να βρει τρόπους «απαλλαγής» από τον υπουργό Εθνικής Αµυνας το συντοµότερο, ακόµα και πριν από την ώρα της κύρωσης της Συµφωνίας των Πρεσπών στη Βουλή.


Η στύση της αποζημίωσης. – xOrisOria News\nΗ στύση της αποζημίωσης.\nΚαιρό τώρα ένας άνθρωπος, ο Μανώλης Γλέζος, είχε γίνει ο γραφικός, ο τρελός που ζητούσε αποζημιώσεις. Και ξαφνικά ω του θαύματος τρελάθηκε όλη η πολιτική και η δημοσιογραφική φυλή, ή μάλλον αγέλη, και είδαν!\nΕίδαν ότι πράγματι τίθεται θέμα αποζημιώσεων. Μέχρι και τον…..\nκαταληψία της τιμητικής θέσης του προέδρου της ελληνικής Δημοκρατίας, κύριο Παπούλια, ξύπνησαν από το λήθαργο και του είπαν να δηλώσει ότι η Ελλάδα δεν παραιτήθηκε ποτέ από τις γερμανικές αποζημιώσεις.\nΠόσο κοντά όμως στην αλήθεια είναι αυτό; Με απλά μαθηματικά, οι τελευταίες φρουρές των Γερμανών έφυγαν από την Ελλάδα τον Ιούνιο του 1945. Άρα 2014 (τρέχoν έτος) -1945= 69 χρόνια. Για 69 λοιπόν χρόνια οι Έλληνες πολιτικοί δεν μιλούσαν για τις πολεμικές αποζημιώσεις και το κατοχικό δάνειο. Για 69 χρόνια, όχι απλά κανένας δεν μιλούσε, αλλά ακόμα και με δικαστικές αποφάσεις φίμωναν όποιον ήθελε να διεκδικήσει αποζημίωση.\nΕίτε για να μπορούμε απρόσκοπτα να στέλνουμε μετανάστες κατά τις πέτρινες δεκαετίες των 60΄ -70΄- 80΄, είτε για να μπορούμε να δανειζόμαστε απρόσκοπτα τις δεκαετίες 90΄- 2000, είτε λόγω της άγνοιας των Ελλήνων πολιτικών για τα γεγονότα της περιόδου της κατοχής, η Ελλάδα όχι μόνο δε ζήτησε ποτέ τις πολεμικές αποζημιώσεις, αλλά απαγόρευσε και στους Έλληνες να τις ζητήσουν οι ίδιοι.\nΜετά από 69 χρόνια σιωπηρής παραίτησης λοιπόν, η ελληνική πολιτική θυμήθηκε τις πολεμικές αποζημιώσεις και τα δάνεια. Θυμήθηκε βέβαια μόνο τις γερμανικές αποζημιώσεις και όχι τις συμμαχικές. Λογικό ακούγεται καθώς δεν είναι της μόδας, ούτε και political correct να μιλήσουμε για τα θύματα των δημοκρατών Άγγλων και συμμάχων. Άσε που αγνοούμε ότι κατά την διάρκεια της κατοχής, και ενώ οι Έλληνες πέθαιναν από την πείνα, η Αγγλία ήταν αυτή που έκοψε την ανθρωπιστική βοήθεια και τα συσσίτια.\nΤώρα όμως οι Έλληνες πολίτικοι έχουν ανάγκη τις αποζημιώσεις. Όχι τόσο τις ίδιες τις αποζημιώσεις, όσο την δημιουργία ενός εχθρού και μιας επανάστασης που οι ίδιοι θα προκαλέσουν. Έχουν ανάγκη να φανεί ότι αυτοί διεκδικούν και κάποιοι άλλοι είναι οι κακοί (Γερμανοί) που δεν δίνουν. Διότι με αυτόν τον τρόπο, θα καταφέρουν να πάρουν με το μέρος τους έναν λαό που αντανακλαστικά κοιμάται όρθιος. Να τον συστρατέψουν γύρω από τους πολιτικούς και άρα να τους ψηφίσει.\nΠρόσφατα ήρθε ο πρωθυπουργός της Γερμανίας και αφού όλοι οι πολιτικοί ικανοποίησαν τους λεονταρισμούς τους, τον περιφέρανε και σαν αρκούδα, ακούστηκε να εκφέρει μια άγνωστη λέξη. Είπε “συγνώμη”.\nΑν η απαίτηση για τις γερμανικές αποζημιώσεις στηριζόταν στην ηθική, θα αντιλαμβανόμασταν ότι η μεγαλύτερη ηθική ικανοποίηση είναι να έχει ο αρχηγός ενός κράτους το μεγαλείο να εκφέρει αυτή τη λέξη, λέγοντας επιπλέον ότι ντρέπεται για τις θηριωδίες που οι Γερμανοί έκαναν στην κατοχή. Αλλά αυτο εμάς δεν μας φτάνει. Μάλλον δεν μας κάνει καθόλου. Διότι εμείς χρειαζόμαστε ή εχθρό ή λεφτά.\nΗ΄ η Γερμανία να συσπειρώσει όλα τα πρόβατα γύρω από τους πολιτικούς ή να δώσει τα λεφτά ώστε οι πολιτικοί να σωθούν. Έχει αναρωτηθεί κανείς αν αύριο το πρωί η Γερμανία “ξυπνούσε” και κατέθετε αυτά τα λεφτά στην Τράπεζα της Ελλάδος, πού θα πήγαιναν αυτά τα λεφτά;\nΘα πήγαιναν ως ηθική αποζημίωση στους απογόνους των θυμάτων;\nΘα τα χρησιμοποιούσε ο “κύριος” Μπουμπούκος για την αναδόμηση του συστήματος υγείας;\nΘα πήγαιναν ως επένδυση στο σύστημα παιδείας;\nΘα πήγαιναν στην αναδιοργάνωση του ασφαλιστικού συστήματος;\nΘα θέλατε αυτά τα λεφτά να τα διαχειριστεί ο κύριος Στουρνάρας;\nΘα θέλατε αυτά τα λεφτά να τα διαχειριστεί ο κύριος Αδωνις;\nΘα θέλατε αυτά τα λεφτά να τα διαχειριστεί ο κύριος Βενιζέλος;\nΘα θέλατε αυτά τα λεφτά να τα διαχειριστεί ο κύριος Καρχιμάκης;\nΚαμία πρόσληψη θα κάναμε…\nΚαμία ανακεφαλαιοποίηση τραπεζών θα κάναμε…\nΚαμία μίζα σε εξοπλιστικό θα δίναμε …\nΚανέναν άχρηστο θα ταχτοποιούσαμε…\nΟπότε μήπως είναι καλύτερα να τις αφήσουμε για αργότερα; Άλλωστε όπως είπαμε πέρασαν 69 χρόνια. Μπορεί στα 100 να είμαστε ικανοί να τις αξιοποιήσουμε και άξιοι να μας ανήκουν.\nΔιότι αν θέλουμε να δικαιούμαστε αποζημιώσεις ως απόγονοι των Ελλήνων που αντιστάθηκαν στην Γερμανία, το πρώτο βήμα είναι να γίνουμε άξιοι απόγονοι αυτών.\nΑυτή είναι η υπέρτατη τιμή και όχι η στύση στην οποία όλοι περιερχόμαστε όταν ακούμε την λέξη αποζημίωση.


Διακοσμητικό για το παιδικό δωμάτιο.\nΞύλινο κουτί με καρδιές.\nΞύλινο κουτί με μάτι.\nΜεγάλο ξύλινο κουτί αποθήκευσης.\nΔώρο για τη μαία.\nΞύλινο κουτί με καπελάκι.\nΞύλινο κουτί με κόκκινη καρδιά.\nΞύλινο κουτί με κάκτο.\nΞύλινο κουτί μαρτυρικών\nΔώρο για τον κουμπάρο και την κουμπάρα.\nΞύλινα κουτιά με χειροποίητα στολίδια μάτια. Δώρο για τη δασκάλα ή τη νονά.\nΔώρα, Ξύλινα κουτιά 13 Οκτωβρίου, 2021\nΔιακοσμημένο με υλικά της αρεσκείας σας. Κουτί γενικής χρήσης και αποθήκευσης μικρών αντικειμένων όπως για τα προϊόντα αλλαγής πάνας δίπλα στην αλλαξιέρα.\nΔώρα, Ξύλινα κουτιά 15 Σεπτεμβρίου, 2021\nΞύλινο κουτί για συσκευασία δώρου ή κουτί για τα βαπτιστικά ρούχα. Μεγάλο κουτί αποθήκευσης με θέμα το δάσος. Τοποθετήστε ρούχα, παιχνίδια, λιχουδιές για το μαιευτήριο. Διακοσμήστε το παιδικό δωμάτιο. Διαλέξτε το θέμα και το μέγεθος που επιθυμείτε.\nΞύλινο κουτί συσκευασίας δώρου. Με χειροποίητα στολίδια πεταλούδες και λουλούδια. Δημιουργήστε το δικό σας θέμα και χαρίστε στους αγαπημένους σας ξεχωριστά δώρα. Υπάρχει η δυνατότητα να τοποθετηθούν διάφορα αντικείμενα, δώρα, ανάλογα την περίσταση.\nΞύλινο κουτί συσκευασίας δώρου. Ζωγραφιστό κουτί με χειροποίητα στολίδια και θέμα το δάσος. Δημιουργήστε το δικό σας θέμα και χαρίστε στους αγαπημένους σας ξεχωριστά δώρα. Υπάρχει η δυνατότητα να τοποθετηθούν διάφορα αντικείμενα, δώρα, ανάλογα την περίσταση.\nΔώρα, Ξύλινα κουτιά 14 Σεπτεμβρίου, 2021\nΤο αγαπημένο ουράνιο τόξο κυρίαρχο χειροποίητο διακοσμητικό, στο ξύλινο κουτί. Ξεχωρίστε με τη συσκευασία δώρου. Προσθέστε μικρά χρηστικά αντικείμενα ή ρουχαλάκια.\nΔιακοσμητικό ξύλινο κουτί με χειροποίητες καρδιές ενωμένες και δυο συρμάτινες.\nΔώρα, Ξύλινα κουτιά 7 Σεπτεμβρίου, 2021\nΚαφάσι ξύλινο με μάτι χειροποίητο μάτι. Τοποθετήστε γλυκίσματα και δώρα για τους αγαπημένους σας. Δώρο για το σπίτι ή το βαφτιστήρι ώστε να τοποθετήσετε την πασχαλινή λαμπάδα και το αυγό.\nΔώρα, Ξύλινα κουτιά 17 Νοεμβρίου, 2020\nΔιακοσμητικό δώρο, ξύλινο κουτί με το δέντρο της ζωής. Κουτί αποθήκευσης μεγάλο.\nΠροσωποποιημένο δώρο για τη μαία, ξύλινο κουτί αποθήκευσης με σαπουνάκια. Ευχές και ευχαριστίες.\nΔιακοσμητικό κουτί αποθήκευσης με χειροποίητα στολίδια και το μονόγραμμα για κορίτσι.\nΧειροποίητο ξύλινο κουτί αποθήκευσης ραπτικής.\nΔώρα, Ξύλινα κουτιά 30 Οκτωβρίου, 2020\nΞύλινο κουτί αποθήκευσης και διακοσμητικό με χειροποίητο στολίδι, κόκκινη καρδιά με λευκά ανθάκια.\nΔώρα, Ξύλινα κουτιά 26 Οκτωβρίου, 2020\nΞύλινο κουτί για το παιδικό δωμάτιο με θέμα κάκτο.\nΞύλινο κουτί για μαρτυρικά με θαλασσινό θέμα.\nΞύλινο κουτί , δώρο για τον κουμπάρο και την κουμπάρα. Σε αυτό το διακοσμητικό κουτί προσφέρεται το προσκλητήριο ή τα χρήματα για δώρο. Φτιάξτε το δικό σας σχέδιο και ότι χρώμα θέλετε.\nΔώρα, Ξύλινα κουτιά 19 Μαρτίου, 2020\nΞύλινα κουτιά σε πολλά μεγέθη με βελούδινη κορδέλα και χειροποίητα στολίδια, ασπρόμαυρα μάτια. Δημιουργήστε κουτιά για τη νονά, τη δασκάλα, το βαφτιστήρι αλλά και για δώρο! Κουτιά υπάρχουν σε πολλά μεγέθη και βάφονται με πολλές τεχνοτροπίες. Μπορούν να διακοσμηθούν με στολίδια για όλα τα θέματα.\nΞύλινο κουτί διακοσμητικό για παιδικό, εφηβικό δωμάτιο.\nΞύλινο κουτί με φθινοπωρινό θέμα, φύλλα. Διακοσμητικό για το σαλόνι ή το δωμάτιο. Αποθηκεύστε φωτογραφίες, κοσμήματα ή τοποθετήστε γλυκά.\nΞύλινο κουτί με κόκκινη καρδιά για τα χρήματα, δώρα για τους νεόνυμφους.\nΞύλινο κουτί με το όνομα Ελευθερία και φύλλα. Διακοσμητικό χειροποίητο κουτί για την αποθήκευση κοσμημάτων ή φωτογραφιών. Το εργαστήρι ΠΟΜ-ΠΟΜ, είναι μια μικρή βιοτεχνία, που μπορεί να προσφέρει διαφορετικές και μοναδικές προτάσεις για διακόσμηση με ξεχωριστό ύφος! Επιλέξτε τους δικού σας συνδυασμούς χρωμάτων και σχεδίων. Είμαστε πάντα στη διάθεση σας και κοντά στις ανάγκες σας. Επικοινωνήστε μαζί μας για τις παραγγελίες σας.\nΔώρα, Ξύλινα κουτιά 16 Μαρτίου, 2016\nΒάπτιση, Δώρα, Ξύλινα κουτιά 16 Μαρτίου, 2016\nΔώρα, Ξύλινα κουτιά, Χριστούγεννα 25 Νοεμβρίου, 2015


Η αισθητική του εφιάλτη στα έργα Παπαδιαµάντη και Ντοστογιέφσκι (Τα µυθιστορήµατα Έγκληµα και τιµωρία και Φόνισσα). Το θέµα των ονείρων - PDF\nΗ αισθητική του εφιάλτη στα έργα Παπαδιαµάντη και Ντοστογιέφσκι (Τα µυθιστορήµατα Έγκληµα και τιµωρία και Φόνισσα). Το θέµα των ονείρων\nDownload "Η αισθητική του εφιάλτη στα έργα Παπαδιαµάντη και Ντοστογιέφσκι (Τα µυθιστορήµατα Έγκληµα και τιµωρία και Φόνισσα). Το θέµα των ονείρων"\n1 Η αισθητική του εφιάλτη στα έργα Παπαδιαµάντη και Ντοστογιέφσκι (Τα µυθιστορήµατα Έγκληµα και τιµωρία και Φόνισσα). Το θέµα των ονείρων Fatima Eloeva - Arina Reznikova Η παρούσα ανακοίνωση αποτελεί µια ακόµα προσπάθεια αντιπαραβολής των µυθιστορηµάτων Έγκληµα και Τιµωρία του Φιόντορ Ντοστογιέφσκι και Φόνισσα του Αλέξανδρου Παπαδιαµάντη. Είναι ένα µέρος ευρύτερης έρευνας που αποσκοπούσε στη σύγκριση των αφηγηµατικών µεθόδων των δύο συγγραφεών από τη µιά πλευρά και την ανάλυση των διαφορών της πρόσληψής τους από µέρους του αναγνωστικού κοινού από την άλλη. Στα περιορισµένα χρονικά πλαίσια του παρόντος συνεδρίου θα εστιάσουµε κυριως στο θέµα των ονείρων, το οποίο διαδραµατίζει ιδαίτερο ρόλο και στα δύο έργα. Ας αρχίσουµε από µια σύντοµη εισαγωγική παρατήρηση. Το µυθιστόρηµα του Ντοστογιέφσκι είδε το φως της δηµοσιότητας στα ρωσικά το 1866, ενώ µόλις το 1889 εµφανίζεται ανώνυµα σε συνέχειες στα ελληνικά η µετάφραση του Παπαδιαµάντη στην αθηναϊκή εφηµερίδα Η Εφηµερίς. Η Φόνισσα ολοκληρώνεται και δηµοσιευετααι απο τον Παπαδιαµάντη αρκετά χρόνια αργότερα, το Δεν είναι ιδιαίτερα δύσκολο να διαπιστώσει κανείς την πρωτεύουσα σηµασία που κατέχει η ονειρική διάσταση στον λογοτεχνικό κόσµο του Ντοστογιέφσκι και του Παπαδιαµάντη Όπως συχνά συµβαίνει τουλάχιστον στα πολιτιστικά συµφραζόµενα της Ρωσίας είναι αρκετά σύνηθες οι συγγραφείς λειτουργούν και ως φιλόσοφοι. Αξίζει να σηµειωθεί µάλιστα ότι η λογοτεχνική αξιοποίηση της ονειρικής διάστασης από τους Ντοστογιέφσκι και Παπαδιαµάντη προηγήθηκε της εµφάνισης των ψυχαναλυτικών θεωριών σχετικά µε το υποσυνείδητο, οι οποίες σχετίζονται µε τα ονόµατα των πρωτοπόρων της ψυχανάλυσης Freud, Jung και Adler και κέντρισαν την προσοχή του ευρωπαϊκού κοινού στις αρχές του 20ού αιώνα. Η πρώτη µεγάλη και ίσως περισσότερο γνωστή µονογραφία του Sigmund Freud, η Ερµηνεία των Ονείρων εµφανίστηκε µόλις το Στο έργο του ο Freud διατύπωσε την υπόθεση ότι η ερµηνεία των ονείρων είναι µια via regia για την ανακάλυψη του ασυνείδητου, το οποίο αποτελεί και το πιο σίγουρο θεµέλιο της ψυχανάλυσης. Σύµφωνα µε τον Freud τα όνειρα παρουσιάζουν ένα κρυπτογράφηµα, και καθρεφτίζουν τις ανεκπλήρωτες επιθυµίες. Το θέµα Freud versus Dostoevski παρουσιάζει ιδιαίτερο ενδιαφέρον. Ο Freud διαβάζει και ξαναδιαβάζει τον Ντοστογιέφσκι. Είναι αρκετά πιθανό να τον γοητεύει η ακραία συµπεριφορά των πρωταγωνιστών του Ντοστογιέφσκι, που δεν προσπαθούν να πνίξουν τα πάθη τους σε αντίθεση µε την καταπιεστική και αυστηρής ηθικής ευρωπαϊκή κουλτούρα της βικτωριανής εποχής. Σύµφωνα µε τον Albert Jung, ο Freud απλοποίησε σε µεγάλο βαθµό την εικόνα. Ενα όνειρο, σύµφωνα µε τον Jung, παρουσιάζει έναν τρόπο για να δηµιουργηθεί ένας δίαυλος επικοινωνίας µεταξύ συνειδητού και υποσυνείδητου. Σύµφωνα µε τον Jung ο παράγοντας που να µπορούσε να βοηθήσει αποτελεσµάτικα στην ερµηνεία των ονείρων ειναι η µυθολογία. Τα όνειρα µεταφέρουν τα µήνυµατα του ασυνειδήτου στο συνειδητό χρησιµοποιώντας τη µυθολογική γλώσσα των συµβόλων, τα οποία είναι σε θέση να ενώσουν αντίθετες θέσεις σε ολιστικές σηµασιολογικές κατηγορίες. Ο Alfred Adler από την µεριά του µε µια ορθολογιστική προσέγγιση αντιµετωπίζει τον όνειρο σαν αντανάκλαση κοινωνιολογικών εξελίξεων και προσπάθεια σχεδίασης του µέλλοντος.\n2 Η προσεγγιση των δύο συγγραφέων στο θέµα ονείρων φαίνεται να διακρίνεται απο µια περισσότερο ολιστική όψη παρόλο που παρατηρούµε πολλές φορές στα µυθιστορήµατά τους λογοτεχνικά µοτίβα που εύκολα θα µπορούσαν να συνδιαστούν µε βασικές ψυχαναλυτικές θεωρίες. Ο διάσηµος Ρώσος στοχαστής M. Μπαχτίν στο βιβλίο του Ζητήµατα της ποιητικής του Ντοστογιέφσκι παρατηρεί ότι στο σύνολο της ευρωπαϊκής λογοτεχνίας δεν υπάρχει άλλος συγγραφέας, στο έργο του οποίου τα όνειρα θα έπαιζαν τόσο σηµαντικό ρόλο όπως στο έργο του Ντοστογιέφσκι. Κατά τον Μπαχτίν στα έργα του Ντοστογιέβσκι επικρατούν οι «κριτικές παραλλαγές του ύπνου που συγγενεύουν µε µια σοβαρή κρίση» 1. Σύµφωνα µε τον Μπαχτίν εδώ εννοείται το όνειρο, το οποίο οδηγεί σε µια απότοµη αλλαγή στον εσωτερικό κόσµο του πρωταγωνιστή, µε την αναγέννηση ή την ανανέωση του. Στη συνέχεια θα δείξουµε ότι αυτό ισχύει όχι µόνο για τα όνειρα του Ρασκόλνικοβ αλλά και για τα όνειρα της Φραγκογιαννούς. Σε αντίθεση µε την µετωνυµική, κατά τον Jakobson, λογική του Τολτσόι, στην κοσµοθεωρία του οποίου ένα όνειρο παρουσιάζει µια επανεξέταση των πραγµατικών γεγονότων, οι Ντοστογιέφσκι και Παπαδιαµάντης που ολοφάνερα τείνουν προς µια µεταφορική προσέγγιση της πραγµατικότητας, πρέσβευαν ότι στο όνειρο ζωντανεύουν ξανά ξεχασµένες σκέψεις και συναισθήµατα και ότι µε τη βοήθεια του ονείρου αποκαλύπτεται η πραγµατική ουσία του κόσµου. Δεδοµένης της εµβέλειας και της πολυπλοκότητας του θέµατος, θεωρούµε λογικό να επικεντρωθούµε αποκλειστικά στο θέµα µας. Αναγκαστικά λοιπόν παραλείπουµε µια σύντοµη εισαγωγή που περιγράφει σχηµατικά την προβληµατική του ύπνου και των ονείρων, και της ερµηνείας τους στη λογοτεχνική παράδοση. Η αντιµετώπιση των ονείρων σε διαφορετικές κουλτούρες θα µπορούσε να αποτελέσει τη βάση µιας νέας πολιτιστικής τυπολογίας. Απ αυτήν την άποψη κατά τον Γιούρι Λότµαν το «όνειρο αποτελεί ένα σηµειωτικό καθρέφτη» 2. Είναι κοινός τόπος ότι ο ελληνικός και ρωσικός πολιτισµός διαθέτουν πολλά κοινά σηµεία. Η προσπάθειά µας εστιάζεται στην επαλήθευση της παραπάνω διαπίστωσης µε τρόπο ενδεικτικό στον χώρο των ονείρων στη λογοτεχνία. Αρχικά θα εξετάσουµε το µοτίβο του ονείρου στο µυθιστόρηµα του Ντοστογιέβσκι Έγκληµα και τιµωρία. Συνολικά, στο µυθιστόρηµα περιγράφονται οκτώ όνειρα, τα οποία βλέπει κυρίως ο κεντρικός ήρωας της ιστορίας, ο Ρασκόλνικοφ. Το πρώτο του όνειρο ο Ρασκόλνικοβ το βλέπει µετά την επίσκεψη του Σβιντριγκάιλοφ. Αυτή η σκηνή έχει πολλά κοινά στοιχεία µε τη σκήνη απο τη Φόνισσα, όπου η πρωταγωνίστρια βλέπει το δικό της πρώτο όνειρο. Και οι δύο κεντρικοί ήρωες βλέπουν το πρώτο τους όνειρο έξω από το σπίτι: ο Ρασκόλνικοβ αποκοιµήθηκε σ ένα πάρκο, ενώ η Φραγκογιαννού στο δάσος, κάτω από ένα πλάτανο. Αλλά αν στην περίπτωση της Φραγκογιαννούς η φύση επηρεάζει θετικά της ηρωίδα και την θεραπεύει, στον Ρασκόλνικοβ αντίθετα το περιβάλλον της πόλης τον καταστρέφει πνευµατικά. Και οι δύο ήρωες βλέπουν στο όνειρό τους την παιδική τους ηλικία. Το όνειρο του Ρασκόλνικοφ αποτελεί ουσιαστικά έναν εφιάλτη, στον οποίο ο χωρικός Μικόλκα βασανίζει και σκοτώνει ένα άλογο, γεγονός που τροµάζει υπερβολικά τον µικρό Ρασκόλνικοφ, δεδοµένου ότι έτρεφε ιδιαίτερη συµπάθεια προς αυτό. Το όνειρο αυτό φανερώνει τόσο τη φυσική καλοσύνη 1 Μπαχτίν Μ. Ζητήµατα της ποιητικής του Ντοστογιέφσκι. Μόσχα, Σελ Λότµαν Γ. Πολιτισµός και έκρηξη. Αγία Πετρούπολη, Σελ. 37.\n3 του πρωταγωνιστή όσο και το γεγονός ότι στον εσωτερικό του κόσµο αντιµάχονται η «ιδέα» του και η φύση του. Επίσης έχει και ένα συµβολικό υπονοούµενο: το άλογο αντικατοπτρίζει την καλή και συµπονετική φύση του Ρασκόλνικοβ, ενώ ο Μικόλκα αντιπροσωπεύει την ιδέα του πρωταγωνιστή, το «ψήλωµα του νου του». Το δεύτερό του όνειρο ο Ρασκόλνικοβ το βλέπει την παραµονή της δολοφονίας. Παραληρεί από τον πυρετό και ονειρεύεται ότι βρίσκεται κάπου στην Αίγυπτο, σε µια όαση και πίνει νερό, «νερό καθαρό και όµορφο» 3. Εδώ η δίψα του Ρασκόλνικοβ συµβολίζει την λαχτάρα του για το ωραίο. Αυτά τα δύο όνειρα µας παραπέµπουν στο συµβολισµό του Jung. Στα πλαίσια της συγκριτικής ανάλυσης µε τη Φόνισσα είναι σηµαντικό να σηµειωθεί µια σκηνή, στην οποία περιγράφεται όχι τόσο ένα όνειρο, όσο µια ακουστική ψευδαίσθηση. Μετά τη δολοφονία και την επίσκεψη στο αστυνοµικό τµήµα, ο Ρασκόλνικοβ επιστρέφει σπίτι και αποκοιµιέται, ωστόσο στη συνέχεια ξυπνάει από τροµαχτικές κραυγές. Έχει την εντύπωση ότι έξω κάποιος δέρνει τη σπιτονοικοκυρά του. Εδώ θυµόµαστε τη σκηνή από τη Φόνισσα, όπου η Φραγκογιαννού επίσης ακούει κλάµατα παιδιών είτε στα όνειρά της είτε στην πραγµατικότητα. Είναι ενδιαφέρον το γεγονός ότι και στις δύο περιπτώσεις τα όνειρα λαµβάνουν µια ιδιαίτερα ρεαλιστική διάσταση, σχεδόν φυσιολογικά αισθητή και ταυτόχρονα δίνουν την εντύπωση πως δεν περιέχουν τίποτα συµβολικό. Με αυτό τον τρόπο καθίσταται σαφές ότι και οι δύο πρωταγωνιστές βασανίζονται εξ αιτίας των εγκληµάτων τους, γεγονός που εκφράζεται όχι µόνο µέσω ονείρου αλλό και µέσω ψευδαίσθησης. Επίσης είναι αξιοσηµείωτο ότι η Φραγκοιαννού µονολογεί: «Τάχα το αίµα το πνιγµένο φωνάζει, όπως και το αίµα που χύθηκε;» 4. Κάτι παρόµοιο απαντά η Ναστάσια, η υπηρέτρια στο σπίτι που έµεινε ο Ρασκόλνικοφ, όταν ο πρωταγωνιστής την ρωτάει για το περιστατικό, το οποίο φυσικά δεν είχε γίνει στην πραγµατοκότητα. Λέει: «Είναι το αίµα. Κανείς δεν ήταν εδώ. Όµως είναι το αίµα αυτό που φωνάζει µέσα σου» 5. Η σύµπτωση αυτή είναι όντως εκπληκτική, πιθανόν εδώ µπορούµε να υποθέσουµε µια άµεση επιρροή του κειµένου του Ντοστογιέφσκι στον Παπαδιαµάντη. Το επόµενο όνειρο λαµβάνει κεντρική θέση στην ονειρική διάσταση του µυθιστορήµατος. Ο Ρασκόλνικοφ βλέπει τη γριά, την οποία δολοφόνησε, να βρίσκεται στο διαµέρισµά της και αυτός να προσπαθεί και πάλι να την σκοτώσει, αλλά αυτή αντί να πεθαίνει µόνο γελά 6. Τροµαγµένος ο Ρασκόλνικοφ φεύγει απο το διαµέρισµα και στο δρόµο συναντάει κάποιους ανθρώπους που τον κοιτάζουν σιωπηλοί. Αυτό το όνειρο µας φανερώνει το φόβο της δηµόσιας κατηγορίας που έχει ο Ρασκόλνικοφ. Φαίνεται ότι σ αυτή τη φάση ο Ρασκόλνικοβ έχει ήδη συνειδητοποιήσει το βάρος της ευθύνης του για τη «θεωρία» του που ναυάγησε. Το τελευταίο όνειρο που βλέπει ο Ρασκόλνοκοφ περιγράφεται στον επίλογο του µυθιστορήµατος. Αυτό το όνειρο παρουσιάζει µια τροµακτική κατάσταση, όπου οι άνθρωποι συνεπαρµένοι από µια έµµονη ιδέα, την οποία έχει και ο ίδιος ο Ρασκόλνικοφ, οδηγούν τα πάντα προς το θάνατο, την εξοντωση και το χάος. Αυτό το όνειρο είναι πολύ 3 Ντοστογιέφσκι Φ. Έγκληµα και τιµωρία. Λενινγκράντ, Σελ Παπαδιαµάντης Α. Φόνισσα. Αθήνα, Τ. 3. Σελ Ντοστογιέφσκι Φ. Έγκληµα και τιµωρία. Λενινγκράντ, Σελ Η τροµαχτική εικόνα της νεκρής γριάς που επιστρέφει ως ζωντανή στον τόπο της δολοφονίας και γελάει επιρρέασε καταλυτική την ρωσική λογοτεχνία του παραλόγου και στην µετεπαναστατική περίοδο επανεµφανίζεται στο έργο του ιδιοφυή Ρώσου ποιητή Δανιήλ Χάρµς.\n4 σηµαντικό επειδή αποτελεί το έναυσµα για την πνευµατική αναγέννηση του πρωταγωνιστή. Επίσης αυτό το όνειρο ανήκει στην κατηγορία των «κρίσιµων» ονείρων για τα οποία µιλάει ο Μπαχτίν. Εκτός απο τον Ρασκόλνικοφ στο Έγκληµα και η τιµωρία, τα δικά τους όνειρα βλέπουν και τα δευτερευοντα πρόσωπα, όπως ο Σβιντριγκάιλοφ, και αυτό αποτελεί µια διαφοροποίηση από την Φόνισσα, όπου όλα τα όνειρα, συµπαριλαµβανοµένων εκείνων της κόρης και του γαµπρού της, εχουν άµεση σχέση µε τις πράξεις της πρωταγωνίστριας. Τα όνειρα και στα δύο µυθιστόρηµατα µπορούν να συσχετισθούν µε κριτήριο την παρουσία πολλών ρεαλιστικών λεπτοµεριών. Χαρακτηριστικό παράδειγµα αποτελεί η περιγραφή του δωµατίου της γριάς στο τέταρτο όνειρο, το οποίο αποτελεί το πιο εκφραστικό και το πιο εφιαλτικό του µυθιστορήµατος. Εξίσου ρεαλιστικά στην αρχή φαίνονται και τα δύο πρώτα όνειρα της Φραγκογιαννούς. Και οι δύο συγγραφείς περιγράφουν µια σειρά ονείρων που χαρακτηρίζονται από ένα κοινό θέµα ή µοτίβο, το οποίο συχνά τείνει να επαναλαµβάνεται. Ας αναφέρουµε ένα ενδιαφέρον παράθεµα που ανήκει στον πρωταγωνιστή του διηγήµατος «Όνειρο ενός γελοίου ανθρώπου» του Ντοστογιέβσκι: «Είναι πασίγνωστο ότι τα όνειρα είναι πολύ παράξενο πράγµα: το ένα παρουσιάζει µε τροµακτική σαφήνεια, µε λεπτοµερή στοιχεία σαν ένας πεπειραµένος χρυσοχόος, και µέσα στο άλλο όνειρο κάνουµε άλµατα πάνω από το χώρο και το χρόνο. Φαίνεται ότι στο όνειρο δίνει κίνητρο όχι ο λογισµός αλλά η επιθυµία, όχι ο νούς αλλά η καρδιά. Παρ όλα αυτά, τι απίστευτα πράγµατα έκανε ο λογισµός µου στον ύπνο!» 7 Φαίνεται ότι µε έναν αξιοθαυµαστο τρόπο εδώ συνδυάζονται οι ερµηνείες των Freud, Adler και Jung. Κατά τον Δηµήτρη Τζιόβα, είναι πολύ δύσκολο να ξεχωρίσει κανείς την πραγµατικότητα από τον όνειρο στη Φόνισσα, επειδή αυτά τα δύο συνεχώς αναµυγνείονται. Τα πραγµατικά γεγονότα µπλέκουν µε τα όνειρα του πρωταγωνιστή ενώ οι λεπτοµέριες από τα όνειρά του υπεισέρχονται στη πλοκή του µυθιστορήµατος. Στη συνέχεια θα εξετάσουµε το θέµα των ονείρων στη Φόνισσα. Στο µυθιστόρηµα Φόνισσα τα όνειρα διαδραµατίζουν ιδιαίτερα αποκαλυπτικό ρόλο λειτουργώντας ως βάση για την εξέλιξη της πλοκής του έργου. Μέσω των ονείρων ανοίγει προς τον αναγνώστη ο εσωτερικός κόσµος της πρωταγωνίστριας. Στο µυθιστόρηµα περιγράφονται συνολικά οκτώ ονειρα, όσα ακριβώς και στο Έγκληµα και τιµωρία. Από την αρχή ο συγγραφέας αντιπαραθέτει την κατάσταση ύπνου και αϋπνίας. Η πρωταγωνίστρια προσπαθεί απελπισµένα για µεγάλο χρονικό διάστηµα να καταφέρει να κοιµηθεί και η αϋπνία αποτελεί σηµαίνον στοιχείο στην πλοκή του µυθιστορήµατος. Αξιοσηµείωτο είναι το γεγονός ότι στο Έγκληµα και τιµωρία παρουζιαζεται µια αντίθετη εικόνα: ενώ η Φραγκογιαννού είναι κατά κανόνα ξύπνια, ωστόσο πραγµατοποιεί το πρώτο της έγκληµα µισοκοιµισµένη, ο Ρασκόλνικοβ αντίθετα κοιµάται υπερβολικά πολλές ώρες καθόλη τη διάρκεια του µυθιστορήµατος. Το πρώτο όνειρο που περιγράφεται στη Φόνισσα είναι το όνειρο την Αµέρσας, της κόρης της Φραγκογιαννούς. Η κοπέλα, την οποία η µητέρα της αποκαλεί «αλαφροΐσκιωτη», ονειρεύεται ότι το κορίτσι πέθανε και ότι η Φραγκογιαννού έχει ένα µαύρο σηµάδι στο χέρι της. Αυτό το προφητικό όνειρο προσδίδει στο µυθιστόρηµα ένα µυστικό χαρακτήρα. Όµως, εκτός απο την κόρη της Φραγκογιαννούς, προφητικά όνειρα 7 Ντοστογιέφσκι Φ. Όνειρο ενός γελοίου ανθρώπου. Λενινγκράντ, Σελ. 110.\n5 βλέπει και ο γαµπρός της. Το γεγονός αυτό προκαλεί ιδιαίτερο ενδιαφέρον, επειδή, ενώ σε γενικές γραµµές οι αρσενικοί χαρακτήρες στη Φόνισσα είναι αφανείς και απαθείς, σ αυτό το σηµείο ακόµα και αυτός έχει ένα κακό προαίσθηµα. Όπως µπορούµε να παρατηρήσουµε, µέχρι και το ενδέκατο κεφαλαίο µόνο οι δευτερεύοντες χαρακτήρες βλέπουν όνειρα, ενώ η Φραγκογιαννού παραµένει ξύπνια. Μόνο στο τέλος του ενδέκατου κεφαλαίου η Φραγκογιαννού βλέπει κάποιο είδος ονείρου. Της φαίνεται να κλαίει η εγγονή της, είναι ωστόσο µια ακουστική ψευδαίσθηση, για την οποία έχουµε ήδη µιλήσει. Και πάλι έχει ιδιάζουσα σηµασία το γεγονός ότι το πρώτο όνειρο παρουσιάζεται ως µια ψευδαίσθηση, ενώ το τελευταίο, το οποίο αποτελεί το «κρίσιµο όνειρο» κατά τον Μπαχτιν, είναι πραγµατικά συµβολικό. Η Φραγκογιαννού αρχίζει να ονειρεύεται µόνο µετά την απόδρασή της από την Μαρούσα. Σ αυτά τα όνειρα το παρελθόν µπλέκεται µε το µέλλον και το παρόν. Όπως σηµειώνει ο Δηµήτρης Τζιόβας, τα όνειρα και οι αναµνήσεις της Φραγκογιαννούς δεν µιλούν µόνο για το δύσκολο παρελθόν της σαν να δικαιολογούν τα εγκλήµατά της, αλλά αποτελούν περισσότερο τρόπο αυτοανάλυσης της πρωταγωνίστριας. Οι δολοφονίες των κοριτσιών συµβολίζουν την άρνηση του παρελθόντος της και την επιθυµία της να ξεκινήσει απο την αρχή. Αυτή η ερµηνεία του Τζιόβα, που τείνει συνήθως προς την κοινωνιολογική ερµηνεία, άνετα θα µπορούσε να ενταχθεί στο σχήµα του Adler. Κατά την Γ. Φαρινού-Μαλαµατάρη, τα όνειρα της Φραγκογιαννούς µπορούν να κατηγοριοποιηθούν µε τον ακόλουθο τρόπο. Τα δύο πρώτα όνειρα διαδραµατίζονται στα χρόνια της παιδικής ηλικίας της πρωταγωνίστριας, πριν από το γάµο της, όπου τα θύµατά της εµφανίζονται µε µορφή χρηµάτων ή προίκας. Ωστόσο, στα «µεταγαµιαία» όνειρα της πρωταγωνίστριας τα θύµατά της απεικονίζονται ως τα δικά της παιδιά. Το πρώτο όνειρο, που περιγράφεται µε πολλές λεπτοµέριες, εξιστορεί πώς ο πατέρας της Φραγκογιαννούς της έδωσε για προίκα τέσσερα λάχανα, που στο τέλος έγιναν τα κεφάλια των νεκρών κοριτσιών. Προφανώς, σ αυτό το όνειρο εκδηλώνονται οι τύψεις της πρωταγωνίστριας. Επίσης είναι αξιοσηµείωτο ότι το όνειρο αναφέρεται στο θέµα της προίκας. Το τελευταίο όνειρο αποτελεί µια έµµονη ιδέα της Φραγκογιαννούς. Το δεύτερο όνειρο ακολουθεί το πρώτο. Σ αυτό το όνειρο η πρωταγωνίστρια λαµβάνει ως προίκα τα νοµίσµατα, στα οποία αυτή πάλι βλέπει τα πρόσωπα των νεκρών κοριτσιών. Όπως και τα όνειρα στο έργο του Ντοστογιέφσκι, αυτά τα δύο όνειρα από την Φόνισσα περιγράφονται µε πολλές λεπτοµέριες, όπως για παράδειγµα: «ανάµεσα εις τα βαρέλια και τα πιθάρια και τον σωρόν των καυσοξύλων» 8, και αυτό δηµιουργεί ένα είδος αισθητικού εφιάλτη. Και πάλι εδώ, µέσω αυτού του ονείρου εκφράζονται οι τύψεις της πρωταγωνίστριας. Στη συνέχεια τα όνειρα της Φραγκογιαννούς γίνονται ακόµα πιο ανυπόφορα. Αυτή βασανίζεται από συνεχόµενα όνειρα. Στο πρώτο, η πρωταγωνίστρια ξαναβρίσκεται στην αυλή του Περιβολά, όπου σκότωσε τις κόρες του (όπως ακριβώς και ο Ρασκόλνικοβ, που κατά τη διάρκεια του ονείρου επιστρέφει στη σκηνή του εγκλήµατος) και εκεί ακούει να την αποκαλούν φόνισσα. Στο δεύτερο όνειρο, αυτή βλέπει τις κόρες της, που έχουν όµως τα πρόσωπα των νεκρών κοριτσιών. Της ζητάνε να τις φιλήσει και να τις αγκαλιάσει, γεγονός που φυσικά τροµάζει την πρωταγωνίστρια πάρα πολύ. Το τελευταίο όνειρο είναι µια επανάλληψη του πρώτου. Αποτελεί σίγουρα ένα «κρίσιµο» όνειρο, σύµφωνα µε τον ορισµό του Μπαχτίν, µετά το οποίο ο πρωταγωνιστής υφίσταται µια ριζική αλλαγή. Η Φραγκογιαννού ακούει και πάλι κλάµατα παιδιών και τα 8 Παπαδιαµάντης Α. Φόνισσα. Αθήνα, Τ. 3. Σελ. 488.\n6 νεκρά κορίτσια αρχίζουν να χορεύουν γύρω της λέγοντας: «Είµαστε παιδιά σου! Μας εγέννησες! Φίλησέ µας! Πάρε µας στολίδια, στολίδια όµορφα! Χάιδεψέ µας! Δεν µας αγαπάς;» 9. Αυτό το όνειρο αποτελεί το αποφασιστικό σηµείο κορύφωσης του δράµατος της ηρωίδας, επειδή µολις ξύπνησε, συνειδητοποίησε ότι: «Ηύχετο πλέον και πάραυτα το απεφάσισε, να µην κοιµηθή άλλην φοράν εις την ζωήν της, αν ήτον διά να βλέπη τέτοια όνειρα. Ο θάνατος θα είναι ο κάλλιστος των ύπνων αρκεί να µην έχει κακά όνειρα!» 10. Οι τύψεις και τα βάσανά της έφθασαν τον υψηλότατο βαθµό. Συνοψίζοντας µπορούµε να πούµε ότι και στα δύο µυθιστορήµατα είναι οι πρωταγωνιστές αυτοί οι οποίοι βλέπουν τα όνειρα. Διά µέσου αυτών των ονείρων και στα δύο µυθιστορήµατα εκφράζονται οι τύψεις των πρωταγωνιστών. Φαίνεται σηµαντικό ότι ο Ρασκόλνικοβ βασανίζεται, ταλαντευόµενος συνεχώς µεταξύ της πίστης στην ιδέα του και της βαθιάς του απόγνωσης. Εποµένως, τουλάχιστον σε πρώτη φάση, µέσα από τα όνειρα περνάει από τον εφιάλτη µε τη δολοφονία και το βασανισµό του αλόγου στην οµορφιά και τη γαλήνη της όασης. Δεν πρέπει να ξεχνάµε σ αυτό το σηµείο ότι η όαση, ως σύµβολο της γαλήνης και της ευτυχίας, τον περιµένει, αφού έχει πρώτα εκπληρώσει το φρικτό του σχέδιο. Όσον αφορά την Φραγκογιανού, σε πρώτη φάση δεν φαίνεται να βασανίζεται από τύψεις, τουλάχιστον σε επιφανειακό επίπεδο. Μόνο στην ονειρική διάσταση φαίνεται οι τύψεις της να βρίσκουν τρόπο έκφρασης. Κάθε πρωταγωνιστής βλέπει το καθοριστικό γι αυτόν κριτικό ή κρίσιµο, κατά τον Μπαχτίν όνειρο. Στο Έγκληµα και τιµωρία τέτοιο όνειρο είναι ο εφιάλτης του Ρασκόλνικοφ µε τη γριά τοκογλύφο που γελάει. Μετά το όνειρο αυτό ο Ρασκόλνικοφ συνειδητοποιεί τελικά ότι η ιδέα του έχει ναυαγήσει. Στη Φόνισσα τέτοιο όνειρο είναι το τελευταίο όνειρο της Φραγκογιαννούς, µετά το οποίο η γριά µονολογεί ότι είναι καλύτερα να πεθάνει παρά να βλέπει τέτοια όνειρα και ύστερα από λίγο αυτοκτονεί. Και οι δύο συγγραφείς περιγράφουν τα όνειρα µε πολλές λεπτοµέριες και αυτό δηµιουργεί ένα είδος αισθητικού εφιάλτη. Η πραγµατική διαφορά µεταξύ τους ωστόσο είναι η εξής: στη Φόνισσα όλα τα όνειρα έχουν σχέση µε τα εγκλήµατα της πρωταγωνίστριας, ενώ στο Έγκληµα και τιµωρία ένας δευτερεύων χαρακτήρας, ο Σβιντριγκάιλοφ, βλέπει τα δικά του όνειρα που έχουν την δική τους ιστορία. Δεν θα ήταν υπερβολικό να µιλήσει κανείς για την αρχετυπική σύνδεση µεταξύ της διαδικασίας της ονειρικής ενόρασης και του ταξιδιού της ψυχής στον άλλο κόσµο. Οι δύο αυτές καταστάσεις γίνονται συχνά αντιληπτές ως παράλληλα φαινόµενα, τα οποία ενδέχεται να προσλαµβάνουν µεταφυσικό χαρακτήρα. Σύµφωνα µε αυτή τη θεώρηση, η λογοτεχνία, τουλάχιστον όπως πραγµατώνεται στα παραδείγµατα του Ντοστογιέφσκι και του Παπαδιαµάντη, προτείνει ένα ειδος υπέρβασης, καθώς παρουσιάζει µια προσπαθεια φυσικής πραγµάτωσης του ονείρου. Βιβλιογραφία Κείµενα Ντοστογιέφσκι, Φ., Έκληµα και τιµωρία. Λενινγκράντ: Χουντόζεστβενναγια λιτερατούρα Παπαδιαµάντης Α. Φόνισσα. Αθήνα, Τ. 3. Σελ Παπαδιαµάντης Α. Φόνισσα. Αθήνα, Τ. 3. Σελ. 515.\n7 Ντοστογιέφσκι, Φ., Όνειρο ενός γελοίου ανθρώπου. // Άπαντα. Λενινγκράντ: Ναούκα, 1983, τόµος XXV: Παπαδιαµάντης, Α., Φόνισσα // Παπαδιαµάντης Α. Άπαντα / Κριτική έκδοση Ν. Δ. Τριανταφυλλόπουλος. Αθήνα: Δόµος 1989, τόµος 3: Μελέτες Jakobson, Roman, Two Aspects of Language and Two Types of Aphasic Disturbances / R. Jakobson and M. Halle, Fundamentals of Language, Mouton & Co., The Hague, 1956: Λότµαν Γ., Πολιτισµός και έκρηξη. Αγία Πετρούπολη Μπαχτίν, Μ., Ζητήµατα της ποιητικής του Ντοστογιέσκι. Μόσχα: Σοβέτσκαγια Ρωσία, Τζιόβας, Δηµήτρης, Ο άλλος εαυτός. Ταυτότητα και κοινωνία στη νεοελληνική πεζογραφία. Κεφάλαιο ΙΙΙ: «Εγώ, φύση και κοινωνική αντίσταση στη Φόνισσα». Αθήνα: Πόλις 2007: Φαρίνου-Μαλαµατάρη, Γ., Αφηγηµατικές τεχνικές στον Παπαδιαµάντη ( ). Αθήνα 2001.


Αβόλευτος: Οι εκλογές και η οικονομία\nΟι εκλογές και η οικονομία\nΟι εκλογές είναι σίγουρα ένας στόχος για πολλούς, αλλά δεν μπορούν να είναι το τελικό αποτέλεσμα και στην πραγματικότητα ούτε ένα ενδιάμεσο, εκτός αν αποκτήσουμε ανθεκτική κυβέρνηση. Σε κάθε άλλη περίπτωση, θα πρέπει να πείσουμε με οικονομικά κριτήρια ότι η στήριξη της Ελλάδας είναι απαραίτητη, αλλιώς θα έχουμε αναπόφευκτα μεγάλα προβλήματα και άμεσα και σε βάθος χρόνου. Με άλλα λόγια, αντί να κοιτάζουμε παθητικά τις δημοσκοπήσεις, θεωρώντας ότι ασχολούμαστε με την...\nουσία, πρέπει να επικεντρωθούμε σε στρατηγικές λύσεις, οι οποίες να προσφέρουν όχι μόνο δυνατότητες αλλά και πειθώ. Έτσι με ορθολογικό τρόπο καταλήγουμε στο θέμα της Αποκλειστικής Οικονομικής Ζώνης. Βέβαια σε αυτό το επίπεδο, η θέσπιση είναι μόνο και μόνο το πρώτο στάδιο. Διότι για τις ξένες κοινοπραξίες σημασία έχουν οι προσφορές με τα οικόπεδα, διότι δίχως αυτές δεν μπορεί ν’ αρχίσει η διαδικασία η οικονομική. Δίχως οικονομικό όφελος, κανείς δεν θα επενδύσει για να κάνει εξορύξεις, γιατί σε πρώτη φάση όλα τα έξοδα είναι δικά του. Υπάρχει πρώτα η ενοικίαση, η οποία είναι άμεσο όφελος για την χώρα μας και μαζί της και η χρήση σεισμικών χαρτών 2D και μερικές φορές 3D. Μετά υπάρχει η γεώτρηση και ο πολλαπλασιασμός της, για να εντοπισθεί ένα αληθές κοίτασμα και όχι ένα υποθετικό. Στη συνέχεια, μόνο η εκμετάλλευση δίνει στην εταιρεία ένα τρόπο να έχει όφελος. Κατά συνέπεια, για να έχουμε επενδύσεις τέτοιου τύπου, πρέπει να μειώσουμε όσο το δυνατό περισσότερο αυτό το χρονικό διάστημα και βέβαια να έχουμε και ελκυστικές προσφορές αναδεικνύοντας αντικειμενικά κίνητρα για τις εταιρείες. Για να γίνουν όλα αυτά χρειάζονται ειδικοί σαν τους Α. Φώσκολο, Η. Κονοφάγο, Σ. Κασσίνη που ξέρουν επί του πρακτέου ποιες είναι οι δυνατότητες σε τεχνικό και επιστημονικό επίπεδο για να αξιοποιήσουμε την αρχική ιδέα του Θ. Καριώτη. Αν δώσουμε τη δυνατότητα στους ειδικούς που έχουν αποδείξει, όπως ο Σ. Κασσίνης την αξιοπιστία τους εδώ και χρόνια, τότε θα έχουμε πραγματικά αποτελέσματα για την πατρίδα μας, ακόμα και αν οι συνθήκες οι οικονομικές είναι δύσκολες. Διότι αυτό είναι όραμα για την Ελλάδα, όχι οι εκλογές.


Οι πιο απίθανες ιδέες που συγκέντρωσαν εκατομμύρια δολάρια από δωρεές\nΕΝΔΙΑΦΕΡΟΥΣΕΣ ΕΙΔΗΣΕΙΣ 05/07/2015 - 12:18 | Author: Newsroom\nΟι καμπάνιες crowdfunding που συγκέντρωσαν τα περισσότερα χρήματα δεν μεταφράστηκαν απαραίτητα σε επιτυχημένα προϊόντα. Δείτε ποιες προχώρησαν\nΤο Kickstarter και τα παρόμοια site crowdfunding προσφέρουν μια θαυμάσια ευκαιρία σε πολλούς entrepreneurs να θέσουν τις ιδέες τους στη διάθεση του κόσμου και να πάρουν χρήματα ώστε να τις κάνουν πράξη.\nΤο 2014 πέτυχαν το στόχο τους 22.252 καμπάνιες με συνολικό ποσό 529 εκατ. δολάρια. (μέσο ποσό ανά καμπάνια 23.000 δολάρια). Χρήματα που πάνε εξολοκλήρου σε ιδέες κάθε είδους, όχι απαραίτητα τεχνολογικές και όχι απαραίτητα καινοτόμους.\nΑς δούμε τις πιο επιτυχημένες καμπάνιες όλων των εποχών και πόσες από αυτές προχώρησαν στην παραγωγή του προϊόντος τους.\nΠοσό που συγκέντρωσε: $20.338.986\nΗ πιο επιτυχημένη καμπάνια στην ιστορία του Kickstarter είναι για αυτό το smartwatch που αποτελεί τη δεύτερη γενιά του επίσης επιτυχημένου Pebble. Οι κατασκευαστές ζητούσαν 500.000 δολάρια και το πλήθος τούς έδωσε 20 εκατομμύρια.\nΤα πρώτα ρολόγια αναμένεται να φτάσουν στους πρώτους αγοραστές-υποστηρικτές μέχρι τα τέλη Μαΐου.\nΠοσό που συγκέντρωσε: $13.285.226\nΤο εκπληκτικό ψυγείο-μπλέντερ-music player-φορτιστής ζητούσε 500.000 δολάρια, πήρε 13,2 εκατ. και ήδη έχει στείλει τα πρώτα κομμάτια στους υποστηρικτές του. Ωστόσο η τελική του έκδοση προβλέπεται να κυκλοφορήσει τον Ιούλιο φέτος. Οι δημιουργοί ενημερώνουν τακτικά για την πρόοδο του project με εικόνες και νέα μέσω της ιστοσελίδας τους.\nΠοσό που συγκέντρωσε: $10.266.845\nΤο πρώτο ρολόι Pebble κέρδισε τις καρδιές όλων το 2012 και από τα ταπεινά 10.000 δολάρια που ζητούσε, το κοινό του έδωσε 10 εκατομμύρια, κάνοντάς το τρίτο πιο επιτυχημένο project όλων των εποχών. Κυκλοφορεί στην αγορά με τιμή 199 δολάρια, έχει οθόνη e-ink, συνεργάζεται με Adnroid κινητά και ωφελείται και εκείνο από τη μανία των smartwatch που έχει καταλάβει τον κόσμο τους τελευταίους μήνες.\nNews Tag: 20122014ΤΕΛΗ


Η ιαπωνική κυβέρνηση αντέχει την ανοικοδόμησή της επειδή της ανήκει η μεγαλύτερη καταθετική τράπεζα του κόσμου!\nΑναρτήθηκε από Neptune την Απριλίου 06, 2011\nΗ ιαπωνική κυβέρνηση μπορεί να επιβιώσει παρόλο το τεράστιο χρέος της διότι της ανήκει η τράπεζα που είναι ο κύριος πιστωτής της. Όμως οι ανταγωνι- στές πιέζουν για την ιδιωτικο- ποίηση της τράπεζας. Εάν τα καταφέρουν είναι μεγάλος ο κίνδυνος να οδηγηθεί η Ιαπωνία στην δυσχερή θέση που βρίσκονται και άλλες χώρες με μεγάλο χρέος.\nΌταν η εκπρόσωπος του ΔΝΤ ανακοίνωσε σε μία συνέντευξη τύπου στις 17 Μαρτίου ότι η Ιαπωνία διαθέτει τα μέσα για να ανταπεξέλθει στις καταστροφές που προκάλεσε το tsunami, οι σκεπτικοί Bloggers διερωτώντουσαν τι ακριβώς ήθελε να πει. Ήταν ένας εκλεπτυσμένος τρόπος για πει: "Εσύ είσαι μόνος σου;"\nΗ εκπρόσωπος Caroline Atkinson δήλωσε: "Προτεραιότητα έχει η πολιτική αντιμετώπισης των ανθρωπιστικών αναγκών, των αναγκών σε υποδομές, της ανοικοδόμησης και της αντιμετώπισης της πυρηνικής κατάστασης. Πιστεύουμε ότι η ιαπωνική οικονομία είναι δυνατή και πλούσια και ότι η κυβέρνηση έχει όλες χρηματοδοτικές πηγές για να ανταπεξέλθει σε αυτές τις ανάγκες". Στην ερώτηση αν η Ιαπωνία είχε ζητήσει την βοήθεια του ΔΝΤ απάντησε, "η Ιαπωνία δεν έχει ζητήσει καμία χρηματοδοτική συνεισφορά από το Διεθνές Νομισματικό Ταμείο".\nΟι σκεπτικοί ρώτησαν πως μπορεί μία χώρα με δημόσιο χρέος πάνω από το 200% του ΑΕΠ της να "δυνατή και πλούσια". Στο CIA Factbook η Ιαπωνία το 2010 βρίσκονταν στην κορυφή της λίστας του χρέους ως ποσοστό του ΑΕΠ με το εκπληκτικό 226% ξεπερνώντας ακόμα και την Ζιμπάμπουε με χρέος 149%. Η Ελλάδα και η Ισλανδία ήταν 5η και 6η, στο 144% και 124%. Παρόλα αυτά η πιστοληπτική ικανότητα της Ιαπωνίας είναι ΑΑ, ενώ της Ελλάδας και της Ισλανδίας ΒΒΒ. Πως κατάφερε η Ιαπωνία να κρατήσει την αξιολόγησή της αλλά και το status ως η δεύτερη ή η τρίτη μεγαλύτερη οικονομία του κόσμου κουβαλώντας συγχρόνως αυτό το τεράστιο φορτίο χρέους;\nΗ απάντηση είναι ότι η ιαπωνική κυβέρνηση έχει μια εξαιρετική πιστωτική πηγή: της ανήκει η μεγαλύτερη καταθετική τράπεζα του κόσμου. Όπως είπε ο αντιπρόεδρος Dick Cheney, "Τα ελλείμματα δεν έχουν σημασία". Δεν έχουν σημασία φυσικά όταν κατέχεις την τράπεζα που είναι ο κύριος πιστωτής σου. Η Ιαπωνία παρέμεινε απρόσβλητη στις κερδοσκοπικές επιθέσεις που παρέλυσαν χώρες όπως την Ελλάδα και την Ισλανδία επειδή δεν έπεσε στην παγίδα της εξάρτησης από ξένη χρηματοδότηση.\nΗ Japan Post Bank είναι ο μεγαλύτερος κάτοχος προσωπικών καταθέσεων στον κόσμο, γεγονός που την καθιστά την μεγαλύτερη μηχανή παραγωγής πίστωσης παγκοσμίως. Το περισσότερο χρήμα σήμερα πηγάζει από τα τραπεζικά δάνεια και οι καταθέσεις είναι η μαγική δεξαμενή από την οποία παράγεται αυτό το χρήμα-πίστωση. Η Japan Post Bank δεν είναι μόνο η μεγαλύτερη καταθετική τράπεζα αλλά και η μεγαλύτερη δημόσια τράπεζα. Μέχρι το 2007 ήταν επίσης ο μεγαλύτερος εργοδότης στην Ιαπωνία και ο κάτοχος του 1/5 του δημοσίου χρέους στην μορφή ομολόγων του δημοσίου. Όπως έγραψε ο Joe Weisenthal στο Business Insider τον Φεβρουάριο του 2010:\n"Επειδή το τεράστιο δημόσιο χρέος της Ιαπωνίας κατέχεται κατά μεγάλο μέρος από τους ίδιους τους πολίτες της, η χώρα δεν χρειάζεται να ανησυχεί για το αν οι ξένοι επενδυτές χάσουν την εμπιστοσύνη τους."\nΑυτό εξηγεί το γιατί η Japan Post υπήρξε πεδίο μάχης πολιτικών φατριών για περισσότερο από μια δεκαετία. Το Japanese Postal Savings System ανάγεται στο 1875, ενώ το 2001 η Japan Post πήρε την μορφή ανξάρτητου δημόσιου οργανισμού, που είναι και το πρώτο βήμα στην κατεύθυνση ιδιοτικοποίησης και πώλησης σε επενδυτές. Όμως όταν ο νεοεκλεγμένος πρωθυπουργός Junichiro Koizumi επιχείρησε την αναδιάρθρωσή της συνάντησε δριμεία αντίσταση. Το 2004, ο Koizumi έκανε ανασχηματισμό και διόρισε μεταρρυθμιστές ως νέους υπουργούς, δημιουργώντας υπουργό ιδιωτικοποίησης και τοποθετόντας τον Heizo Tanekata στην θέση αυτή. Στον Μάρτιο του 2006 ο Anthony Rowley έγραψε στο bloomberg:\n"Ιδιωτικοποιώντας την Japan Post, ο Koizumi στοχεύει στο να αλώσει τον προπύργιο πολιτικών και γραφειοκρατών στην κατανομή των χρηματοδοτικών πηγών στην Ιαπωνία και να προωθήσει φρέσκο ανταγωνισμό στην υπηρεσίες χρηματοδοτησης της χώρας. Το σχέδιό του είναι η δημιουργία ενός ελκυστικού στόχου για εγχώριους και διεθνείς επενδυτές: Η Japan Post περηφανεύεται για συνδυασμένα καταθετικά και ασφαλιστικά assets της τάξης των 3.2 τρις $..."\nΜετά το tsunami του Μαρτίου του 2011 φαίνεται ότι έχει ξεκινήσει μία συζήτηση πώλησης δημόσιας περιουσίας προκειμένου να χρηματοδοτηθεί η ανοικοδόμηση και ίσως τώρα είναι η ευκαιρία που περίμεναν οι επενδυτές για να βάλουν χέρι στην δημόσια τράπεζα της Ιαπωνίας.\nΗ ιαπωνική κυβέρνηση μπορεί να αντέξει το τεράστιο χρέος της διότι τα επιτόκια που πληρώνει είναι εξαιρετικά χαμηλά. Για την ιδιωτική οικονομία το Δημόσιο χρέος ΕΙΝΑΙ λεφτά. Ένα μεγάλο δημόσιο χρέος με πιστωτές τους ίδιους τους Ιάπωνες σημαίνει ότι τα ιαπωνικά εργοστάσια διαθέτουν τα λεφτά της ανοικοδόμησης. Όμως εάν η Japan Post πωληθεί σε ιδιώτες επενδυτές είναι πολύ πιθανό να αυξηθούν τα επιτόκια βυθίζοντας την χώρα σε μία παγίδα χρέους από την οποία έως τώρα έχει κατά μεγάλο μέρος ξεφύγει.\nΣε κάθε περίπτωση όμως, οι ιάπωνες έχουν υψηλες κοινωνικές αξίες και δεν είναι και τόσο πιθανό να δεχθούν αθόρυβα την κυριαρχία των ξένων. Γενικά τους αρέσει η κυβέρνησή τους επειδή αισθάνονται ότι υπηρετεί τα συμφέροντά τους. Ελπίζουμε ότι η ιαπωνική κυβέρνηση θα έχει την πρόνοια και την ισχύ να κρατήσει την κολοσιαία δημόσια τράπεζά της και να την χρησιμοποιήσει ώστε να μετατρέψει τις αποταμιεύσεις του λαού της στην αναγκαία για την ανοικοδόμηση της κατεστραμμένης υποδομής πίστωση αποφεύγοντας ένα χρέος σε ξένα επιτόκια που θα την παραλύσει.\nΤης Ellen Brown στο Web Of Debt


Γεια σας και πάλι φίλοι και φίλες του betsecret.\nΕίμαστε εδώ για άλλο ένα Σ/Κ και έχουμε μπροστά μας ένα από τα μεγαλύτερα κουπόνια της σεζόν. Όλος ο πλανήτης παίζει μπάλα , πολλά σημεία , πολλά φαβορί , πάμε να κάνουμε τις επιλογές μας.\nΗ καλή μέρα από το πρωί φαίνεται και εμείς ξεκινάμε με το διπλό στον αγώνα Ουραλ - Τσσκα Μοσχας. Δύσκολο πρόγραμμα έχει βγάλει η Τσσκα , έχει παίξει με όλους τους μεγάλους και πλέον στις πρώτες 8 αγωνιστικές έχει 6 νίκες και 2 ήττες. Όταν λοιπόν η Ζενιτ είναι στην πρώτη θέση με 6 βαθμούς διαφορά ΗΔΗ από την 8η αγωνιστική , καταλαβαίνετε ότι περιθώρια για γκέλα δεν υπάρχουν για την Τσσκα. Ο μοναδικός ανασταλτικός παράγοντας είναι ότι μεσοβδομαδα η Τσσκα υποδέχεται την Μπαγερν. Διπλό από μένα.\nΕρχόμαστε στα δικά μας. Πλατανιας - Αστερας Τριπολης. Όσοι έχετε δει αγώνες των δυο ομάδων μάλλον θα συμφωνήσετε μαζί μου. Για τον Αστέρα όλοι βλέπουμε ότι έχει μια πολύ καλά δουλεμένη ομάδα , σκοράρει συνέχεια και πλέον παίρνει και αποτελέσματα εκτός Τριπολης και όχι μόνο στην Ελλάδα. Για τον Πλατανια πάλι αυτό που βλέπω είναι μια ομάδα τελείως άναρχη , χωρίς σύστημα , χωρίς ταλέντο με παίκτες αμφιβόλου αξίας και ένα τερματοφύλακα που θυμίζει Κοσταντζο. Το μόνο που σώζει μέχρι τώρα τους Χανιώτες είναι ότι σκοράρουν γι αυτό και γω προτείνω goal/goal και από κει και πέρα ας έρθει ότι σημείο θέλει. Φαβορί βέβαια είναι ο Αστερας.\nΒιγιαρεαλ -Ρεαλ Μαδριτης και επιλέγω ξερό ΔΙΠΛΟ. Δεν κάνει άλλη γκέλα η Ρεαλ , δεν της το επιτρέπει ο εγωισμός της , δεν της το επιτρέπει η φανέλα και δεν της το επιτρέπουν τα εκατοντάδες εκατομμύρια που έχει επενδύσει (και χρωστάει). Πιστεύω ότι έχει αρχίσει ένα σερί που δύσκολα θα σταματήσει , τουλάχιστον για αντιπάλους τύπου Βιγιαρεαλ. Η φετινή Ρεαλ είναι φτιαγμένη για πολύ μεγάλα πράγματα. Αν και όχι οπαδός της πρέπει να αναγνωρίσω την τεράστια ποιότητα που υπάρχει.\nΕπίσης χωρίς ιδιαίτερη αιτιολόγηση καθώς έχουμε να κάνουμε με ομάδες που κατεξοχήν σκοράρουν και δέχονται γκολ θα επιλέξω τα goal/goal στους αγώνες :\nΒολσφμπουργκ - Βερντερ Βρεμης\nΟΥΡΑΛ - ΤΣΣΚΑ ΜΟΣΧΑΣ 2 (1,57)\nΠΛΑΤΑΝΙΑΣ - ΑΣΤΕΡΑΣ ΤΡΙΠΟΛΗΣ GOAL/GOAL (1,83)\nΒΙΓΙΑΡΕΑΛ - ΡΕΑΛ ΜΑΔΡΙΤΗΣ 2 (1,67)\nΒΟΛΣΦΜΠΟΥΡΓΚ - ΒΕΡΝΤΕΡ ΒΡΕΜΗΣ GOAL/GOAL (1.53)\nΚΡΟΥ - ΚΟΛΤΣΕΣΤΕΡ GOAL/GOAL (1,61)\nΓράφει ο Kostis Malliaros στις 11:46 π.μ.


[zitsagate] Νέα του Δήμου Ζίτσας & Ηπείρου: Κόντρες στην Ελεούσα για Νηπιαγωγείο και ΚΔΑΠ…\nΚόντρες στην Ελεούσα για Νηπιαγωγείο και ΚΔΑΠ…\nΤο προσωπικό του Νηπιαγωγείου αντιδρά στον περιορισμό του χώρου. Διαμαρτυρία της προϊσταμένης του Νηπιαγωγείου Ελεούσας κ. Χρυσάνθης Μπαγιώργα.\nΚάνει λόγο για «Διάλυση του Νηπιαγωγείου» χάριν της δημιουργίας ΚΔΑΠ στον ίδιο χώρο και πως «Σχεδιάζουν να μεταφέρουν το 2ο Νηπιαγωγείο στους αχανείς χώρους του Δημοτικού Ελεούσας»!!!\nΗ πρόθεση της Δημοτικής Αρχής του Δήμου Ζίτσας να δημιουργήσει ΚΔΑΠ, δια της Κοινωφελούς Επιχείρησης, σε...\nχώρο του παλιού Δημοτικού Σχολείου Ελεούσας όπου στεγάζεται το Νηπιαγωγείο Ελεούσας (ιδρύθηκε το 1962), δημιουργεί κόντρες και ένταση στην Ελεούσα. Κατά την προϊσταμένη κ. Χρυσάνθη Μπαγιώργα (ΠΕ60) «Σχεδιάζουν να μεταφέρουν το 2ο Νηπιαγωγείο στους αχανείς χώρους του Δημοτικού Ελεούσας» ενώ «όλοι οι χώροι του πέτρινου κτιρίου χρησιμοποιούνται από τα δύο Νηπιαγωγεία».\nΣύμφωνα με την προϊσταμένη ο 1ος όροφος του πέτρινου κτιρίου «είναι απαραίτητος για την εύρυθμη λειτουργία του Νηπιαγωγείου Ελεούσας» και τόσο η ίδια όσο και το διδακτικό προσωπικό του Νηπιαγωγείου είναι αντίθετοι σ’ αυτή την ενέργεια.\nΔείτε τα τελευταία νέα του Νηπιαγωγείου (Μάρτιος 2015)\nΑναλυτικά η διαμαρτυρία της προϊσταμένης του Νηπιαγωγείου Ελεούσας κ. Χρυσάνθης Μπαγιόργα\n«ΔΙΑΛΥΣΗ ΤΟΥ ΝΗΠΙΑΓΩΓΕΙΟΥ ΕΛΕΟΥΣΑΣ ΓΙΑ ΔΗΜΙΟΥΡΓΙΑ ΚΔΑΠ.\nΤο Νηπιαγωγείο Ελεούσας στεγάζεται στο πέτρινο κτίριο επί της Οδού Προφήτη Ηλία 2.\nΑπό τον Δεκέμβριο του 2010 το πέτρινο κτίριο χρησιμοποιείται εξ ολοκλήρου από το Νηπιαγωγείο Ελεούσας. Λειτουργούσαν τέσσερα τμήματα, ένα ολοήμερο και τρία κλασικά.\nΤο σχολικό έτος 2011-2012 ιδρύθηκε το 2ο Νηπιαγωγείο Ελεούσας και στεγάστηκε στον ίδιο χώρο, με ένα κλασικό τμήμα και το Νηπιαγωγείο Ελεούσας με δύο κλασικά και ένα ολοήμερο.\nΤο έτος 2014-2015 το Νηπιαγωγείο Ελεούσας λειτουργεί με ένα κλασικό τμήμα και ένα ολοήμερο, και το 2ο Νηπιαγωγείο με ένα κλασικό. Όλοι οι χώροι του πέτρινου κτιρίου χρησιμοποιούνται από τα δύο Νηπιαγωγεία. Στη Δημοτική Επιτροπή Παιδείας του Δήμου τέθηκε το αίτημα να δημιουργηθεί ΚΔΑΠ, στον 1ο όροφο του πέτρινου κτιρίου του Νηπιαγωγείου.\nΣχεδιάζουν, λοιπόν να μεταφέρουν το 2ο Νηπιαγωγείο στους αχανείς χώρους του Δημοτικού Ελεούσας στην οδό 21ης Φεβρουαρίου και να παραχωρήσουν τον 1ο όροφο του πέτρινου κτιρίου, ο οποίος είναι απαραίτητος για την εύρυθμη λειτουργία του Νηπιαγωγείου Ελεούσας. Ο όροφος χρησιμοποιείται ως χώρος εκδηλώσεων, γραφείο εκπαιδευτικών- βιβλιοθήκη, αποθηκευτικός χώρος.\nΗ αίθουσα του ορόφου που θα αδειάσει, αν δεν δημιουργηθεί και τρίτο τμήμα όπως τα προηγούμενα χρόνια (εξαρτάται από τις εγγραφές που θα γίνουν το νέο σχολικό έτος 2015-2016) θα γίνει χώρος συγκέντρωσης, κατά τους χειμερινούς μήνες που δεν μπορούμε να βγούμε στον αύλειο χώρο, για ομαδικά παιχνίδια, ψυχοκινητικές δραστηριότητες κ.λ.π..\nΕπομένως, δεν είναι δυνατόν να παραχωρηθεί ο χώρος αυτός που είναι τόσο απαραίτητος για την εύρυθμη λειτουργία του Νηπιαγωγείου.\nΗ προϊσταμένη και το διδακτικό προσωπικό του Νηπιαγωγείου είναι αντίθετοι σ’ αυτή την ενέργεια»\nΑναρτήθηκε από τον Μιχάλη [...πάντα ενεργός δημότης] στις 7:56 μ.μ.\nΕτικέτες ΕΛΕΟΥΣΑ , ΝΗΠΙΑ


Εκτροπή Ι.Χ. στη Στράτο - Πρόβλημα με ανάχωμα μετά την ασφαλτόστρωση (φωτο) | AgrinioPress\nΑρχική/Γεγονότα/Εκτροπή Ι.Χ. στη Στράτο – Πρόβλημα με ανάχωμα μετά την ασφαλτόστρωση (φωτο)\n01/10/2019 , 21:38\nΣτο σημείο έχουν γίνει εργασίες ασφαλτόστρωσης με αποτέλεσμα να δημιουργηθεί ανάχωμα. Έτσι, το αυτοκίνητο εκτράπηκε και έπεσε σε χωμάτινο χαντάκι. Στο αυτοκίνητο επέβαιναν δύο άτομα τα οποία είναι καλά στην υγεία τους.\nεκτροπή οχήματος Στράτο\nΟ/Η Ενας παλιος λέει:\n02/10/2019 , 16:46 στις 4:46:51 ΜΜ\nΘαμπώθηκε απ τον ισχυρό φωτισμό και έπεσε στο χαντάκι\n02/10/2019 , 12:07 στις 12:07:05 ΜΜ\nΠίσσα σκοτάδι μαυρίλα απο Ρουσσεΐκα εως κυψέλη και διασταύρωση για Ξηρόμερο. ( πρώην προβίμ) ούτε λάμπα στον ορίζοντα!!!! Το ιδιο σκηνικό και απο διασταυρωση λυσιμαχειας εως κοράλι. Δρόμοι που βγαίνουν αγροτικά μηχανιματα και μηχαν. Εργων λίαν επικίνδυνος


Ξεκίνησαν οι εγγραφές στο Σύλλογο Βλάχων Βέροιας - Τα τμήματα που θα λειτουργήσουν - Εφημερίδα ΛΑΟΣ Βέροια Ημαθίας\nΞεκίνησαν οι εγγραφές στο Σύλλογο Βλάχων Βέροιας - Τα τμήματα που θα λειτουργήσουν\nΕΚΔΗΛΩΣΕΙΣ: Η ΕΠΑΝΑΣΤΑΣΗ ΣΤΗ ΜΑΚΕΔΟΝΙΑ ΜΕ ΕΠΙΚΕΝΤΡΟ ΤΗ ΝΑΟΥΣΑ - 200 ΧΡΟΝΙΑ ΜΕΤΑ\n16 Σεπ 2019 12:41\nΈναρξη των εγγραφών στα τμήματα του Συλλόγου Βλάχων Βέροιας για την περίοδο 2019-2020.\nΟι εγγραφές θα γίνονται στα γραφεία του συλλόγου μας που για αυτό το λόγο θα είναι ανοιχτά κάθε Δευτέρα και Τετάρτη από τις 07:00 μμ έως τις 09:00 μμ.\nØ ΤΜΗΜΑΤΑ ΧΟΡΟΥ\nΤμήμα Παιδικό Αρχαρίων.\nΤμήμα Παιδικό Προχωρημένων.\nØ ΤΜΗΜΑΤΑ ΕΚΜΑΘΗΣΗΣ ΒΛΑΧΙΚΗΣ ΓΛΩΣΣΑΣ\nØ ΤΜΗΜΑ ΧΟΡΩΔΙΑΣ\nØ ΤΜΗΜΑΤΑ ΑΓΙΟΓΡΑΦΙΑΣ ΚΑΙ ΨΗΦΙΔΩΤΟΥ\nΜε επόμενη ανακοίνωση του ο Σύλλογος θα ενημερώσει για το εβδομαδιαίο πρόγραμμα των μαθημάτων.\nΕΤΙΚΕΤΕΣ: Σύλλογος Βλάχων Βέροιας\nΗ ΕΠΑΝΑΣΤΑΣΗ ΣΤΗ ΜΑΚΕΔΟΝΙΑ ΜΕ ΕΠΙΚΕΝΤΡΟ ΤΗ ΝΑΟΥΣΑ - 200...\n-Κατάθεση εργασιών για το επετειακό αφιερωματικό...


Όπως είναι γνωστό, μεγάλες καταστροφές υπέστη ο Νομός Καρδίτσας από την πλημμύρα και την πρωτοφανή κακοκαιρία «Ιανός». Κατοικίες, καταστήματα, βιοτεχνίες, μεγάλες αγροτικές εκτάσεις και κτηνοτροφικές μονάδες πλημμύρισαν και καταστράφηκαν, ενώ κινδύνευσαν και ανθρώπινες ζωές . Οι ζημίες ήταν καθολικές και για πρώτη φόρα πρωτεύουσα Νομού , υπέστη τόση μεγάλη σε μέγεθος καταστροφή .\nΠάνω από 3.500 επιχειρήσεις πνίγηκαν κυριολεκτικά σε τόνους λάσπης, ενώ εμπορεύματα και εγκαταστάσεις καταστράφηκαν σε ποσοστό έως και 100%. Στην καταστροφή μας αυτή, βρεθήκατε από την πρώτη στιγμή δίπλα μας και κυριολεκτικά τρέξατε όλο τον κρατικό μηχανισμό, σε τέτοιο σημείο που δεν έχει ποτέ μέχρι τώρα και σας ευχαριστούμε γι’ αυτό .\nΜε τη παρούσα επιστολή μας , θέλουμε να επισημάνουμε και να αναδείξουμε ένα μεγάλο πρόβλημα που υφίσταται για τις επιχειρήσεις , το οποίο φοβόμαστε ότι στο μέλλον θα εξελιχθεί σε θηλειά στο λαιμό εκατοντάδων επιχειρηματιών.\nΌπως γνωρίζετε στην πόλη μας , δεν υπήρξε ούτε ένα υπόγειο που να μην πλημμύρισε, ούτε μία επιχείρηση που να μην είχε στο χώρο της τουλάχιστον ένα μέτρο λασπόνερα και πάνω. Κι αν τα εμπορεύματα μπορούν αργά ή γρήγορα να αντικατασταθούν, υπάρχει κάτι αναντικατάστατο: τα βιβλία και στοιχεία των επιχειρήσεων. Όλα τα παραστατικά (τιμολόγια, δελτία αποστολής, φορτωτικές, παραστατικά εξόφλησης κλπ), βιβλία, ισοζύγια και γενικότερα ό,τι αφορά τα λεγόμενα λογιστικά αρχεία, έχουν καταστραφεί και πεταχτεί, μαζί με τους τόνους λάσπες που έβγαλαν οι επιχειρηματίες από τα καταστήματα τους.\nΌλοι οι ανωτέρω απευθύνθηκαν -κατόπιν υπόδειξης μας- στην Πυροσβεστική Υπηρεσία υποβάλλοντας αίτημα για αυτοψία. Η Πυροσβεστική διενήργησε την αυτοψία σε όλους τους αιτούντες και χορήγησε βεβαίωση αυτοψίας με καταγραφή των κατεστραμμένων αντικειμένων.\nΤο τεράστιο πρόβλημα που φοβόμαστε ότι θα γιγαντωθεί με το πέρασμα του χρόνου είναι πως, η βεβαίωση από την Πυροσβεστική Υπηρεσία δεν έχει καταγράψει τα είδη των κατεστραμμένων λογιστικών αρχείων, παρά αναφέρει ότι «…καταστράφηκαν τιμολόγια και βιβλία και «Ζ» και…, σύμφωνα με τη δήλωση του αιτούντος».\nΑυτό πρακτικά σημαίνει ότι σε μελλοντικό φορολογικό έλεγχο των επιχειρήσεων , ο ελεγκτής δεν θα κάνει σε καμία περίπτωση δεκτή τη βεβαίωση της Πυροσβεστικής Υπηρεσίας αγνοώντας εντελώς το πραγματικό γεγονός, ενώ ο ελεγχόμενος επιχειρηματίας θα αντιμετωπίζεται με το τεκμήριο της αθωότητας αλλά από την ανάποδη, δηλαδή ως «de facto ένοχος». Τα δε βιβλία του στην καλύτερη περίπτωση θα κρίνονται ανακριβή, ενώ στη χειρότερη θα θεωρείται άρνηση προσκόμισης των στοιχείων για έλεγχο, με ό,τι αυτό συνεπάγεται.\nΖητάμε την άμεση παρέμβασή σας, έτσι ώστε , να βρεθεί άμεσα λύση για την προστασία αυτών των ανθρώπων. Να εκδοθεί διάταξη που να τους προστατεύει από τον μελλοντικό έλεγχο , οποίος θα επικαλείται το τυπικό των φορολογικών και ασφαλιστικών διατάξεων.\nΤο γεγονός ότι την κατάσταση αυτή, ίσως βρεθεί μία ελάχιστη μερίδα να την εκμεταλλευτεί, δεν αλλάζει σε καμία περίπτωση το δίκαιο του αιτήματος μας.\nΕυελπιστούμε σε μια ειλικρινή συνεργασία μας με το Υπουργείο Οικονομικών προς όφελος της Ελληνικής Οικονομίας και των Μικρομεσαίων Επιχειρήσεων.\nΕίμαστε στη διάθεση σας για περαιτέρω διευκρινίσεις – επισημάνσεις .


You are here: Home / ΡΟΗ ΕΝΗΜΕΡΩΣΗΣ / Υγειονομικά πρωτόκολλα τουριστικών επιχειρήσεων 2021\nΔημοσιεύθηκαν στο Φ.Ε.Κ. 1632.Β.21-04-2021, τα Υγειονομικά πρωτόκολλα τουριστικών επιχειρήσεων για το έτος 2021, με γνώμονα την προστασία της δημόσιας υγείας και την αποτροπή διασποράς του κορονοϊού SARS-COV-2 , βάσει των οποίων θα λειτουργήσουν οι τουριστικές επιχειρήσεις.\nΗ απόφαση αυτή, αντικαθιστά την υπ’ αρ. 1881/29.05.2020 (Β’ 2084) κοινή απόφαση των Υπουργών Οικονομικών, Υγείας και Τουρισμού, όπως αυτή τροποποιήθηκε με τις υπ’ αρ. 8958/15.06.2020 (Β’ 2370), 9418/23.06.2020 (Β’ 2498) και 16192/2020 (Β 4687) όμοιες αποφάσεις.\nΕνδεικτικά καθορίζονται:1. το πεδίο εφαρμογής- ορισμοί,2. τα ειδικά υγειονομικά πρωτόκολλα λειτουργίας,3. η εκπαίδευση στην τήρηση των υγειονομικών πρωτοκόλλων των τουριστικών καταλυμάτων και τα δωμάτια καραντίνας,4. το σήμα Πιστοποίησης “Health First”,5. οι αρμόδιες αρχές επιβολής κυρώσεων,6. Διαδικασίες ελέγχων – πιστοποίηση παραβάσεων,7. η επιβολή προστίμων και8. η αρχή ενημέρωσης του κοινού, καθώς και η χρονική ισχύ, από τη δημοσίευσή της παρούσας στην Εφημερίδα της Κυβερνήσεως έως και τις 31.05.2022.


Golden Rose Rich Color Nail Lacquer 101 : Review, Swatch, Nail Art\nΜια πρόσφατη αγορά είναι το βερνίκι νυχιών Golden Rose Rich Color Nail Lacquer 101, που έχω λατρέψει.\nΈχει χρώμα λευκό του πάγου με ιριδισμούς και περιέχει φαρδύ πινελάκι για εύκολη εφαρμογή. Χρειάζεται δυο καλές στρώσεις για να δείξει το χρώμα, στεγνώνει αρκετά γρήγορα. Η διάρκεια στο αποτέλεσμα του είναι 4-6 μέρες ανάλογα με την καθημερινή φθορά που θα υποστούν τα νύχια. Βρίσκεται σε ένα μπουκαλάκι των 10,5ml, το οποίο κοστίζει 2,50€.\nΤο βρήκα ιδανικό για την άνοιξη αφού σε εμπνέει να το συνδυάσεις με πολλά χρώματα για να βγει ένα χαρούμενο αποτέλεσμα.\nFacebook Twitter Google+ Pinterest Email Ετικέτες Golden Rose, My nails, Nail Art, Nail Polish, Review, Swatch\nEffie A. 28 Φεβρουαρίου 2016 - 3:29 μ.μ.\nένα χρώμα που μου θυμίζει αποκλειστικά χειμώνα, μιας και φέρνει σαν την όψη του πάγου. ^^. πολύ όμορφο, όπως και το μανικιούρ σου φυσικά :*\nEleftheria Siatira 28 Φεβρουαρίου 2016 - 4:37 μ.μ.\nΈχεις δίκιο μπορεί να φορεθεί και τον χειμώνα άνετα, απλά εγω επειδή το απέκτησα τώρα και λατρεύω την άνοιξη το θεωρώ σαν ενα βερνίκι καμβά για να δημιουργήσω πολλά ανοιξιάτικα σχέδια!\nBeauty Follower 28 Φεβρουαρίου 2016 - 9:29 μ.μ.\nEleftheria Siatira 3 Μαρτίου 2016 - 10:14 μ.μ.\nMartha 29 Φεβρουαρίου 2016 - 11:06 π.μ.\nΟι ιριδισμοί όμως είναι έντονοι;;; Γιατί τώρα τελευταία έχω κολλήσει με τα ματ ή άντε με τα όχι τόσο γυαλιστερά χρώματα!\nEleftheria Siatira 3 Μαρτίου 2016 - 10:15 μ.μ.\nΌχι δεν είναι έντονοι είναι πιο κρεμώδης το αποτέλεσμα.\nbeautyis allaround 29 Φεβρουαρίου 2016 - 3:54 μ.μ.\nΥπέροχο :) Πιστεύω αυτό το σχέδιο θα σου έφτιαξε το κέφι :)\nEleftheria Siatira 3 Μαρτίου 2016 - 10:16 μ.μ.\nΝαι σίγουρα, μου αρέσει να μπερδεύω πολλά χρώματα σε ενα μανικιούρ!\nMarylooo 29 Φεβρουαρίου 2016 - 11:58 μ.μ.\nΦανταστικά βερνίκια και πολύ οικονομικά! Η συγκεκριμένη απόχρωση είναι καταπληκτική! Δίνει πολύ κομψό αποτέλεσμα και από ότι βλέπω είναι φοβερή βάση για σχεδιάκια από πάνω! Πολύ καλή δουλειά! Πολλά φιλιά\nNatts Ts 1 Μαρτίου 2016 - 4:30 μ.μ.\nΜου άρεσε πολύ το χρώμα κα φυσικά αυτά τα βερνίκια!!! xxx\nEleftheria Siatira 3 Μαρτίου 2016 - 10:17 μ.μ.\nΌντως πολύ ωραίο χρώμα!\nDespinas Studio 4 Μαρτίου 2016 - 11:47 μ.μ.\nΤέλειο το σχέδιο που έχεις κάνει στον παράμεσο!\nEleftheria Siatira 9 Μαρτίου 2016 - 9:03 μ.μ.


Κωδικός Περιοχής Burkhardswalde-Munzig\nΠόλη ή Περιοχή: Burkhardswalde-Munzig\nΟ κωδικός περιοχής για την Burkhardswalde-Munzig είναι 035245. Για τον πλασματικό αριθμό τηλεφώνου 2715600 και τον κωδικό περιοχής 035245 ο αριθμός που θα καλέσετε είναι ο 035245 2715600. Και το Burkhardswalde-Munzig βρίσκεται στη Γερμανία.\nΤο πρόθεμα κωδικού περιοχής αντιστοιχίζει τον αριθμό τηλεφώνου ενός συνδρομητή σε μια συγκεκριμένη τοποθεσία. Εκτός από τον κωδικό περιοχής υπάρχουν και άλλοι τύποι προθέματος: Διεθνή προθέματα χώρας, προθέματα παρόχων κινητής τηλεφωνίας και προθέματα διαφόρων υπηρεσιών. Αυτά συνδυάζονται για να εξυπηρετούν διάφορους σκοπούς. Όταν καλείτε από τη μια χώρα στην άλλη σε περιπτώσεις όπου ο παραλήπτης της κλήσης έχει σταθερό τηλέφωνο, το πρόθεμα χώρας συνδυάζεται με τον κωδικό περιοχής και τον αριθμό του συνδρομητή. Για τον πλασματικό αριθμό τηλεφώνου 2715600, τον κωδικό περιοχής 035245 (Burkhardswalde-Munzig) και τον Κωδικός κλήσης χώρας 0049 ο αριθμός που θα καλέσετε είναι ο 0049 35245 2715600. Εάν η κλήση γίνεται σε μια κινητή συσκευή, ο Κωδικός κλήσης χώρας συνδυάζεται με το πρόθεμα του παρόχου κινητής τηλεφωνίας και τον αριθμό του συνδρομητή. Εάν πραγματοποιηθεί κλήση σε συνδρομητή στην ίδια χώρα, ο Κωδικός κλήσης χώρας μπορεί να παραλειφθεί. Στην περίπτωση εθνικών κλήσεων από ένα σταθερό δίκτυο σε άλλο, ο κωδικός περιοχής μπορεί επίσης να παραλειφθεί σε πολλές χώρες όταν και οι δύο συνδρομητές έχουν τον ίδιο κωδικό περιοχής. Ιδιαίτερα σε χώρες όπου οι συνδρομητές είναι σε θέση να διατηρήσουν τον ίδιο αριθμό τηλεφώνου μετά τη μετακίνησή τους σε άλλη τοποθεσία ή πόλη, ο κωδικός περιοχής - στην περίπτωση αυτή ο 035245- πρέπει επίσης να καλείται.\nΟι υπηρεσίες στις οποίες υπάρχει πρόσβαση μέσω υπηρεσίας προθεμάτων ενδέχεται να επιβαρύνονται όχι μόνο από εταιρείες τηλεπικοινωνιών, αλλά και από εταιρείες που προσφέρουν αυτές τις υπηρεσίες. Ως αποτέλεσμα, ορισμένες αμφιλεγόμενες εταιρείες προσφέρουν υπηρεσίες που δεν χρησιμεύουν, αλλά επιφέρουν υψηλές αμοιβές. Προκειμένου να αυξήσουν ακόμη περισσότερο τα κέρδη τους, οι υπηρεσίες αυτές προσπαθούν να κρατούν τους καλούντες στη γραμμή όσο το δυνατόν περισσότερο. Οι εποπτικές αρχές λαμβάνουν τακτικά μέτρα κατά παρόχων, αλλά δεν μπορεί να γίνει επίκληση αυτών. Εκτός από τους ειδικούς αριθμούς που μπορούν να αναγνωριστούν μέσω των προθεμάτων τους, υπάρχουν και αριθμοί ταχείας κλήσης. Οι πιο γνωστοί είναι ο αριθμός έκτακτης ανάγκης 112 στην Ευρώπη και 911 στη Βόρεια Αμερική. Αυτοί οι αριθμοί μπορούν να χρησιμοποιηθούν σε εθνικό επίπεδο και δεν χρειάζονται προθέματα, δηλ. χωρίς Κωδικός κλήσης χώρας +49 (0049) ή κωδικός περιοχής 035245 (Burkhardswalde-Munzig).\nΑν βρίσκεστε εκτός της Γερμανία και θέλετε να καλέσετε ένα άτομο στο Burkhardswalde-Munzig, εκτός από τον κωδικό περιοχής, χρειάζεστε τον Κωδικός κλήσης χώρας που αντιστοιχεί στη χώρα που επιθυμείτε να καλέσετε. Ο Κωδικός κλήσης χώρας για τη Γερμανία είναι το +49 (0049), οπότε αν βρίσκεστε στην Ελλάδα και θέλετε να καλέσετε ένα άτομο στο Burkhardswalde-Munzig, θα πρέπει να προσθέσετε στον αριθμό τηλεφώνου του εν λόγω ατόμου το +49 35245 ως πρόθεμα. Το μηδέν μπροστά από τον κωδικό περιοχής παραλείπεται στην περίπτωση αυτή. Για τον πλασματικό αριθμό τηλεφώνου 2715600, τον κωδικό περιοχής 035245 (Burkhardswalde-Munzig) και τον Κωδικός κλήσης χώρας 0049 ο αριθμός που θα καλέσετε είναι ο 0049 35245 2715600.


Μπέος: «Όλα έχουν την τιμή τους» - TheNewspaper.gr\n-147 min. ago-Πού θα γίνουν σήμερα Τρίτη δωρεάν rapid tests σε Λάρισα και Θεσσαλία\n-143 min. ago-Πυρκαγιά στις γραμμές του ΗΣΑΠ μεταξύ Πειραιά και Φαλήρου\n-130 min. ago-Ο Ντουτέρτε θα «σκοτώσει οποιονδήποτε καταστρέφει τη χώρα και τη νεολαία της»\n-125 min. ago-Με κορωνοϊό ο Άδωνις Γεωργιάδης\n-124 min. ago-Αυστηριοποιούνται τα ειδεχθή και σεξουαλικά εγκλήματα\n-117 min. ago-Χωρίς νερό σήμερα Τρίτη αυτοί οι δρόμοι στην πόλη της Λάρισας\n-98 min. ago-Ναυσικά Παναγιωτακοπούλου-Κώστας Πηλαδάκης: Με matching outfits στον Νίκο Βέρτη\n-73 min. ago-Ανοίγει ο δίαυλος επικοινωνίας μεταξύ Βόρειας και Νότιας Κορέας\n-67 min. ago-Άγρια επίθεση σε οδηγό στη Νικήτη\n-66 min. ago-Έκπτωση 3% για εφάπαξ καταβολή του φόρου εισοδήματος και τον Αύγουστο\nΓια το εκκεντρικό κούρεμα του Πασχαλάκη: «Αμέσως θα έφερνα κουρέα για να ξυρίσει το κεφάλι του Πασχαλάκη. Δεν γίνεται να παίζουμε μπάλα με κοτσιδάκια. Δεν είμαστε μοντέλα. Μπορεί να είναι καλό παιδί, αυτά όμως είναι ακρότητες. Είμαστε αθλητές και προάγουμε κάτι άλλο, όχι το μόντελινγκ. ‘Οταν ήμουν στον Πανιώνιο, ο Λουτσιάνο, ο οποίος είναι μια μεγάλη ποδοσφαιρική προσωπικότητα, πριν βγει στο γήπεδο έβγαζε το σκουλαρίκι. Ο ποδοσφαιριστής είναι πρώτα αθλητής και μετά όλα τα άλλα. Στην προσωπική του ζωή μπορεί να κάνει ό,τι θέλει. Μέσα στο γήπεδο, όμως, οφείλει να πρωταγωνιστεί ως αθλητής και όχι ως μοντέλο».


ERASMUS+ SEDIN – ΚΕΚΑΠΕΛ Α.Ε.\nO κύριος στόχος του έργου είναι να διευκολύνει την κοινωνική ένταξη των παιδιών με προσφυγικό / μεταναστευτικό ή μειονοτικό υπόβαθρο στο σχολικό τους περιβάλλον. Ο πρώτος ειδικός στόχος του έργου είναι να υποστηρίξει δασκάλους και εκπαιδευτικούς που διδάσκουν σε πολυπολιτισμικά σχολεία (σχολεία με αυξημένο αριθμό παιδιών με προσφυγικό / μεταναστευτικό / μειονοτικό υπόβαθρο) να αυξήσουν αποτελεσματικά τις εκπαιδευτικές τους επιδόσεις εφαρμόζοντας δημιουργικές μεθόδους μάθησης. Ο δεύτερος ειδικός στόχος είναι η μετρήσιμη αύξηση των εκπαιδευτικών επιδόσεων αυτών των παιδιών που θα βελτιώσουν την κοινωνική τους ένταξη, καθώς και τη γενικότερη ένταξή τους στην κοινωνία. Το έργο θα επικεντρωθεί στο δημοτικό σχολείο, το οποίο είναι ζωτικής σημασίας για την επιτυχή ένταξη των παιδιών αυτών των ομάδων στόχων στην εκπαιδευτική διαδικασία.\nΤο έργο SEDIN στοχεύει να υιοθετήσει και να μεταδώσει δύο μεθόδους: τη μέθοδο Montessori και τη μέθοδο της δημιουργικής μάθησης με σκοπό να προωθήσει την κοινωνική ένταξη στα πολυπολιτισμικά σχολεία.


Πλατεία Πίνιας 3D περιήγηση\nΣτο κέντρο της μικρής αυτής πλατείας βρίσκεται ένα πηγάδι. Εκεί τα παλιά χρονια μαζευόταν οι Κερκυραίοι και έπαιρναν νερό. Επίσης, για πολλά χρονια ήταν το εμπορικό κέντρο της πόλης.\nΤο Πάσχα στην 'Πίνια', ο Οργανισμός Κερκυραϊκών Εκδηλώσεων (ΟΚΕ) έχει αναβιώσει το παλιό έθιμο της "Μαστέλας". Κάτω από τη μεταλλική κουκουνάρα, μαζεύονταν οι Φακινοί, οι αχθοφόροι της πόλης, οι Πινιαδόροι, οι οποίοι τοποθετούσαν στη μέση του πεζοδρομίου ένα ξύλινο βαρέλι. Το στόλιζαν με μυρτιές, βέρντε και κορδέλες, του έβαζαν νερό και αυτοί σκορπισμένοι στο γύρω χώρο, παρακαλούσαν τους περαστικούς, που αυτή την ώρα ήταν πάρα πολλοί, να ρίξουν νομίσματα για ευχές στο νερό. Όταν πλησίαζε η ώρα της Πρώτης Ανάστασης, οι σκορπισμένοι στην πιάτσα Πινιαδόροι, κυνηγούσαν να βρουν κάποιον να τον ρίξουν στο βαρέλι. Αυτός μουσκίδι έβρεχε τον κόσμο γύρω του, ενώ περνούσαν οι μπάντες. Στο τέλος έβγαινε ο βρεγμένος με γέλια και χαρές και έπαιρνε τα χρήματα που είχαν μαζευτεί στο βαρέλι.\nΕπιλέξτε σημείο εκκίνησης Τρέχουσα τοποθεσία (κινητές συσκευές μόνο) Κέρκυρα κέντροΑεροδρόμιοΛιμάνι ΚέρκυραςΛιμάνι ΛευκίμμηςΠαλαιοκαστρίτσα - ΛάκωνεςΠαλαιοκαστρίτσαΛιστόνΚανόνιΧωριό ΠέλεκαςΌρος ΠαντοκράτοραςΑχαράβηΜπενίτσεςΝέο ΦρούριοΠαλαιό Ενετικό ΦρούριοΕκκλησια Αγίου Γεωργίου (Παλαιο Φρούριο)Παραλία Άγιος Γόρδιος End Point: Πλατεία Πίνιας\n2090 Προβολές σελίδας\nΚριτικές ταξιδιωτών για Πλατεία Πίνιας\nΕπιχειρήσεις κοντά στο Πλατεία Πίνιας


Ειρήνη Δανιήλ: Οι 3 καλύτερες και εύκολες ασκήσεις για την καραντίνα! | FreddoNews Ειρήνη Δανιήλ: Οι 3 καλύτερες και εύκολες ασκήσεις για την καραντίνα! | FreddoNews\nΕιρήνη Δανιήλ: Οι 3 καλύτερες και εύκολες ασκήσεις για την καραντίνα!\nBy freddo1 / Published on Παρασκευή, 04 Δεκ 2020 01:18 ΠΜ / Δεν επιτρέπεται σχολιασμός στο Ειρήνη Δανιήλ: Οι 3 καλύτερες και εύκολες ασκήσεις για την καραντίνα! / 902 views\nΗ κλεισούρα δεν μας βοηθά ψυχολογικά και η ανάγκη ώστε να βρούμε τρόπους εκτόνωσης είναι έντονη. Οι παρακάτω ασκήσεις απαιτούν πολύ λίγο από το χρόνο σου αλλά είναι επιλεγμένες έτσι ώστε να σου δίνουν την απαραίτητη ενέργεια, να βελτιώνουν τη διάθεσή σου και να σε βοηθούν να αποκτήσεις μια άψογη σιλουέτα καθώς γυμνάζουν όλο το σώμα\nΤο περπάτημα είναι η ιδανική άσκηση για ένα μεγάλο εύρος κοινωνικών ομάδων. Όχι απαραίτητα τους ανθρώπους που κάνουν πρωταθλητισμό στο υψηλότερο επίπεδο – αν και ακόμα και σε αυτούς μπορεί να δώσει κάτι – αλλά στον περισσότερο κόσμο.\nΗ μέτρια άσκηση βελτιώνει τη λειτουργία του ανοσοποιητικού συστήματος και μειώνει τον κίνδυνο αναπνευστικών παθήσεων. Αν και είναι απαραίτητη σε όλα τα στάδια της ζωής, καθίσταται ιδιαίτερα σημαντική μετά την εμμηνόπαυση, όταν η ορμονική κατάπτωση γίνεται πιο έντονη.\nΤο σωστό περπάτημα υπαγορεύει αρχικά να υπάρχει ένας σταθερός ρυθμός. Ιδανικά, προκειμένου να θεωρηθεί γυμναστική και να ενεργοποιηθεί το σώμα, πρέπει να γίνεται σε ένα πιο γρήγορο τέμπο από ότι το καθημερινό βάδισμα.\nΧρησιμοποιούμε τις σκάλες. Πριν από οποιαδήποτε γυμναστική, είναι πολύ σημαντικό το ζέσταμα, ώστε να χαλαρώσουν οι μύες σου και να πέσει η πίεση του αίματός σου. Επομένως, καλό είναι να ξεκινήσεις με το να ανεβοκατεβαίνεις τη σκάλα για περίπου 5 λεπτά. Μια καλή ιδέα είναι, τις λιγοστές έστω φορές που θα χρειαστεί να μετακινηθούμε εκτός σπιτιού, να μην χρησιμοποιήσουμε τον ανελκυστήρα, αλλά να ανέβουμε από τη σκάλα, και ιδανικά με γρήγορο ρυθμό.\nΗ ποδηλασία είναι μια αερόβια άσκηση που προσφέρει πολλά οφέλη στην υγεία. Μπορεί να συμβάλλει στην διαμόρφωση ενός υγιούς τρόπου ζωής, τόσο σωματικά όσο και ψυχικά.\nΓια να κρατήσεις το σώμα σου σε σωστή θέση, αυτό συνεπάγεται επίπεδη πλάτη, τους ώμους κάτω, μακριά από τα αυτιά, και το στομάχι ελαφρώς ρουφηγμένο. Αυτή η στάση του σώματος είναι ιδανικά εργονομική, καθώς αποτρέπει την κούραση και τους τραυματισμούς, ενώ ταυτόχρονα επιτρέπει τη μέγιστη χρήση των μυών των ποδιών και των γλουτιαίων!\nΕυχαριστούμε πολύ την Ειρήνη Δανιήλ, γνωστή personal trainer και υπεύθυνη για τα κορμιά πολλών διάσημων από μικρή ασχολήθηκε με τον αθλητισμό και μέχρι σήμερα μετρά πολλές διακρίσεις, ούσα πρωταθλήτρια Ελλάδας στο έπταθλο, μέλος της εθνικής ομάδας, personal trainer και Φυσικοθεραπεύτρια.


Έρχονται βροχές και καταιγίδες – politik.gr\n02/02/2018, 8:23 πμ\nΒροχές και καταιγίδες είναι το βασικό χαρακτηριστικό του καιρού που από σήμερα αλλάζει, με νεφώσεις και αυξημένη υγρασία σε ολόκληρη σχεδόν τη χώρα.\nΤοπικές βροχές θα εκδηλωθούν στη Δυτική Ελλάδα, την Ανατολική Μακεδονία και πιθανόν πρόσκαιρα σε περιοχές του Ανατολικού και Νότιου Αιγαίου, ενώ στο Βόρειο Ιόνιο και στην Ηπειρο υπάρχει πιθανότητα για λίγες καταιγίδες.\nΤις πρωινές και βραδινές ώρες η ορατότητα σε πολλές περιοχές θα είναι περιορισμένη και θα σχηματιστούν ομίχλες οι οποίες ενδέχεται κατά τόπους να είναι πυκνές.\nΠαράλληλα, οι ατμοσφαιρικές συνθήκες ευνοούν τη μεταφορά σκόνης από την Αφρική, με το φαινόμενο να είναι εντονότερο στη Δυτική Ελλάδα και την Κρήτη.\nΣτους 231 οι νεκροί από τη γρίπη στην Βρετανία


Στον «αέρα» συνεχίστηκε η «κόντρα» για το ΔΗΠΕΘΕ-Δηλώσεις Πετρόπουλου στο ALPHA Radio 88,6 - KAVALA POST\nO πρόεδρος απάντησε στα σχόλια Μουριάδη περί ασφάλειας των θεατών – Και παρέμβαση πρ. προέδρου Ανέστη Δημητριάδη\nΤο πλέον «καυτό» θέμα συζήτησης στη συνεδρίαση του Δημοτικού Συμβουλίου της Τρίτης 24 Ιανουαρίου 2017, ήταν αυτό της ανακαίνισης του θεάτρου Αντιγόνη Βαλάκου. Πέτρος Πετρόπουλος και Μάκης Παπαδόπουλος ανταλλάξανε «βαριές» κουβέντες με αφορμή τα σχόλια του δεύτερου για τις διαδικασίες που ακολουθήθηκαν από τον πρόεδρο του ΔΗΠΕΘΕ Καβάλας, ενώ η «κόντρα» συνεχίστηκε δυο μέρες μετά με τον επικεφαλής του Τόπου της Ζωής μας να θέτει σειρά ερωτημάτων στον πρόεδρο του ΔΗΠΕΘΕ μέσω ανακοίνωσής του.\nΩστόσο, δεν ήταν μόνον αυτό, αφού κατά τη διάρκεια της συνεδρίασης του Δημοτικού Συμβουλίου, ο πρώην Αντιδήμαρχος Τεχνικών Υπηρεσιών και νυν δημοτικός σύμβουλος της Μείζονος Αντιπολίτευσης Θόδωρος Μουριάδης έθεσε και θέμα ασφάλειας των θεατών που προσέρχονται στο θέατρο Αντιγόνη Βαλάκου…\nΓια τα ζητήματα αυτά μίλησε στο ALPHA Radio 88,6 και τον δημοσιογράφο Νίκο Χαζαρίδη αρχικά ο κ. Πετρόπουλος.\n«Σωστή η παρατήρηση Μουριάδη – Θα κάνουμε ό,τι προβλέπεται από τις διαδικασίες»\n«Η παρατήρηση του κ. Μουριάδη ήταν πολύ σωστή. Εμείς μεριμνήσαμε γι’ αυτό και θα υλοποιήσουμε ορισμένα πράγματα. Υπάρχει μια έκθεση πυρασφάλειας που έχει κάθε κλειστή αίθουσα, όπως και αυτή. Στη συγκεκριμένη περίπτωση, αν η άδεια πυρασφάλειας που υπάρχει καλύπτει τις ανάγκες λειτουργίας του θεάτρου με ανοιγοκλεινόμενες αυτόματες πόρτες, τότε η τοποθέτηση γίνεται χωρίς να γίνεται ανανέωση ή επέκταση της άδειας. Εμείς θα υποβάλλουμε εγγράφως τις παρατηρήσεις και τα ερωτήματά μας, καθώς και σχετικό υπόμνημα της έκθεσης άδειας πυρασφάλειας που ήδη διαθέτει το θέατρο και βάσει της οποίας λειτουργεί. Αν οι όροι επιτρέπουν την τοποθέτηση της πόρτας χωρίς να γίνει ανανέωση, θα το προχωρήσουμε. Σε άλλη περίπτωση, θα ακολουθήσουμε το γράμμα του νόμου, θα ζητηθεί από μηχανικό να γίνει νέα αυτοψία και έκθεση που θα κατατεθεί στο τμήμα πυρασφάλειας της Π.Υ. και στην συνέχεια θα παραχωρηθεί άδεια. Πήραμε την απόφαση ως Δ.Σ. που ενέκρινε αυτή την δαπάνη που ανήκει σε ειδικό κωδικό του προϋπολογισμού και ακολουθούμε ό,τι προβλέπεται».\n«Δεν απολογούμαι σε κανέναν Παπαδόπουλο – Προκλήθηκα από τον ειρωνικό του τρόπο…»\n«Οι τόνοι ανέβηκαν με ευθύνη και των δυο μας, αλλά για να φτάσω σε αυτήν την έκρηξη, προκλήθηκα από τον ειρωνικό τρόπο με τον οποίο ο κ. Παπαδόπουλος επεχείρησε να διαχειριστεί το όλο θέμα. Δεν έχουμε να κρύψουμε τίποτα, αφού ό, τι έχει γίνει, φαίνεται στη Δι@ύγεια και όλα τα έργα έχουν πάει σε καβαλιώτες επαγγελματίες. Καθαρός ουρανός αστραπές δεν φοβάται! Δεν απολογούμαι σε κανέναν παρά μόνο στους καβαλιώτες που έρχονται στο Αντιγόνη Βαλάκου και την κ. δήμαρχο και σε κανέναν Παπαδόπουλο.\n»Δεν άκουσα καμία καλή κουβέντα για το πώς ήταν και πως είναι σήμερα το Δημοτικό Θέατρο. Η κριτική ας ασκείται στα όρια του πλαισίου που του δίνει ο Κανονισμός Λειτουργίας του Δημοτικού Συμβουλίου και όχι στα όρια που ο ίδιος επιθυμεί να δημιουργήσει εντός του Συμβουλίου. Είμαι χορτασμένος από δημοσιότητα και δεν έκανα τίποτα για να φανεί το όνομά μου στα Μέσα Ενημέρωσης. Δεν το έχω ανάγκη».\nΠαρέμβαση Ανέστη Δημητριάδη – «Σε τέτοιες εποχές, θα πρέπει να είμαστε προσεκτικοί στο πώς χρησιμοποιούμε τα χρήματα του ΔΗΠΕΘΕ»\nΛίγο μετά τις δηλώσεις Πετρόπουλου, στην ίδια συχνότητα ζήτησε και παρενέβη ζωντανά και ο πρώην πρόεδρος του ΔΗΠΕΘΕ Καβάλας Ανέστης Δημητριάδης, ο οποίος σχολίασε:\n«Η Καβάλα έχει μεγαλύτερα προβλήματα από το να ασχολείται με τις πόρτες και τις διαμάχες μεταξύ των δημοτικών συμβούλων. Όταν όμως ακούγονται ανακρίβειες δημιουργούν ιστορικά ντοκουμέντα και η ιστορία καταγράφεται. Οι δύο ανακρίβειες που ακούστηκαν είναι η μεγάλη επισκεψιμότητα του θεάτρου φέτος. Καλό θα ήταν ο κ. Πετρόπουλος να κάνει μια αναδρομή στα στοιχεία που υπάρχουν στο ΔΗΠΕΘΕ. Τα δύο τελευταία χρόνια, σε σχέση με τα χρόνια της διοίκησης Σιμιτσή, η επισκεψιμότητα δεν φτάνει ούτε στο 60%. Δεν έγινε αυτό που υποσχέθηκε η δήμαρχος, ότι δηλαδή θα ανοίξει ακόμα περισσότερο το θέατρο, ότι θα φέρει περισσότερο λαϊκές παραστάσεις για να μπορέσει ο κόσμος να το επισκέπτεται. Αν συγκρίνουμε τις παραστάσεις που έχουν ανεβεί τα δύο τελευταία χρόνια με τα δύο τελευταία χρόνια της διοίκησης Σιμιτσή, θα έχουμε μια μεγάλη έκπληξη στους αριθμούς. Σε ό,τι αφορά τη βελτίωση, θα πρέπει να ξεκαθαρίσει ο κ. Πετρόπουλος, αν μιλάει για ανακαίνιση ή για βελτίωση του θεάτρου. Αυτή η περιβόητη μεγάλη αλλαγή και η αισθητική του χώρου είναι υπό τη κρίση του καβαλιώτη. Σε μια εποχή υποχρηματοδότησης του ΔΗΠΕΘΕ, όπου όλα είναι ρευστά, θα έπρεπε να είμαστε προσεκτικοί στη χρήση των χρημάτων του ΔΗΠΕΘΕ, αλλά δυναμικοί στο να προσπαθήσουμε να το κρατήσουμε και τα επόμενα χρόνια».\nΚαι δεύτερη παρέμβαση Πετρόπουλου! – «Κάναμε ως ΔΣ κάποιες παρεμβάσεις, αν αυτές δεν αρέσουν, δεν θα απολογηθώ»!\nΑκούγοντας στο ραδιόφωνο τον κ. Δημητριάδη, ο πρόεδρος του ΔΗΠΕΘΕ θέλησε να παρέμβει εκ νέου, δηλώνοντας:\n«Δεν έχω ανάγκη να αναδειχτώ μέσα από το ΔΗΠΕΘΕ και το Αντιγόνη Βαλάκου. Δεν έχω την ανάγκη διαφήμισης ,ούτε είμαι σταρ με το όνομά μου ψηλά στη μαρκίζα! Εγώ παίζω την μπάλα χαμηλά. Είμαι ο μοναδικός, που σε οποιαδήποτε κίνηση κάνω, πάντα ρωτώ τον κ. Δημητριάδη, σεβόμενος την προϋπηρεσία του και την εκτίμηση που έχω προς το πρόσωπό του. Οι αποφάσεις παίρνονται μέσα στο Διοικητικό Συμβούλιο, τα επιχειρήματα κατατίθενται εκεί, οι αντιρρήσεις κ.ο.κ. Εάν η εικόνα που παρουσίαζε το Αντιγόνη Βαλάκου τού ήταν αρεστή, είναι δικό του θέμα. Εμείς ως ΔΣ, με βάση τα ερείσματα που είχαμε από την εικόνα του θεάτρου, προσπαθήσαμε να κάνουμε βελτιώσεις εντός του θεάτρου για να συμβάλλουμε στην ποιότητα φιλοξενίας του. Αν αυτές οι βελτιώσεις δεν είναι αρεστές, δεν θα απολογηθώ σε κανέναν»!


Takis Alexandrakis: Δελτίο τύπου Σωματείου ΑμεΑ Ν. Λακωνίας 25-09-2014 - Συγχαρητήρια επιστολή για την ανάληψη καθηκόντων του νέου Περιφερειακού Συμβουλίου Πελοποννήσου\nΔελτίο τύπου Σωματείου ΑμεΑ Ν. Λακωνίας 25-09-2014 - Συγχαρητήρια επιστολή για την ανάληψη καθηκόντων του νέου Περιφερειακού Συμβουλίου Πελοποννήσου\nΣΥΓΧΑΡΗΤΗΡΙΑ ΕΠΙΣΤΟΛΗ Σωματείου Ατόμων με ειδικές ανάγκες Ν. Λακωνίας\nΣπάρτη, 25 Σεπτεμβρίου 2014\nΘέμα: Συγχαρητήρια επιστολή για την ανάληψη καθηκόντων του νέου Περιφερειακού Συμβουλίου Πελοποννήσου\nΤο Δ.Σ. του Σωματείου Ατόμων με ειδικές ανάγκες Ν. Λακωνίας σας συγχαίρει για την επανεκλογής σας, και εύχεται σε εσάς και στους αξιότιμους περιφερειακούς συμβούλους δύναμη και επιτυχία στο έργο που αναλάβατε, με καινοτόμα και αποτελεσματική αξιοποίηση του μεγάλου δυναμικού της Περιφέρειάς μας προς όφελος όλων των ελλήνων πολιτών.\nΤο Σωματείο μας χαιρέτισε από την πρώτη στιγμή την θεμελιώδη απόφαση του Περιφερειακού Συμβουλίου της 9/7/2014 για τη φιλικότερη χρήση όλων των υποδομών της Περιφέρειας από τον πολίτη, με την οποία τέθηκαν τα θεμέλια για την «οριζόντια υιοθέτηση των αρχών της «Σχεδίασης για Όλους» σε δράσεις της Προγραμματικής Περιόδου 2014 - 2020, διασφαλίζοντας με αυτό τον τρόπο την επαύξηση της ποιότητας ζωής όλων των πολιτών της Περιφέρειας Πελοποννήσου, συμπεριλαμβανομένων των ατόμων με αναπηρία και των ηλικιωμένων». Είμαστε βέβαιοι ότι η Περιφέρεια θα κάνει όχι απλά βήματα αλλά άλματα προόδου, καταδεικνύοντας ότι έχει την θέληση, την ικανότητα, το δυναμικό και την απαραίτητη αντοχή για την επίτευξη αυτού του στόχου.\nΈχουμε ήδη θέσει τις δυνάμεις μας στη διάθεσή σας, πιστεύοντας ακράδαντα ότι η υλοποίηση αυτού του μεγάλου εγχειρήματος θα αποτελέσει μοχλό ανάπτυξης.\nΕτικέτες δελτίο τύπου σωματείου ΑμεΑ Ν. Λακωνίας , περιφέρεια πελοποννήσου , πέτρος τατούλης